open-index/open-wikipedia-markdown huggingface dataset:
অৱলোহিত ৰশ্মি

**অৱলোহিত ৰশ্মি** হৈছে দৃশ্যমান পোহৰতকৈ দীৰ্ঘ তৰঙ্গদৈৰ্ঘ্যৰ বিদ্যুৎ চুম্বকীয় বিকিৰণ। এই বিকিৰণ সাধাৰণত মানুহৰ বাবে অদৃশ্য, যদিও কিছুমান বিশেষ পৰিস্থিতিত দৃশ্যমান। অৱলোহিত ৰশ্মিৰ তৰঙ্গ দৈৰ্ঘ্যৰ সীমা ১ মাইক্ৰ'মিটাৰৰ পৰা ১ মিলিমিটাৰ পৰ্যন্ত বিস্তৃত। 

১৮০০ চনত জ্যোতিৰ্বিজ্ঞানী ছাৰ উইলিয়াম হাৰ্ছেলৰ দ্বাৰা অৱলোহিত বিকিৰণ আবিষ্কাৰ কৰা হৈছিল, তেওঁ থাৰ্ম'মিটাৰৰ প্ৰভাৱৰ মাধ্যমত ৰঙা পোহৰতকৈ কম শক্তিৰ বৰ্ণালীত এক ধৰণৰ অদৃশ্য বিকিৰণ আবিষ্কাৰ কৰিছিল। সূৰ্যৰ মুঠ শক্তিৰ আধাতকৈও বেছি পৰিমাণৰ শক্তি অৱলোহিত ৰশ্মি হিচাপে পৃথিৱীলৈ আহে। শোষিত আৰু নিৰ্গত অৱলোহিত বিকিৰণৰ অৱশেষে পৃথিৱীৰ জলবায়ুত এক গুৰুত্বপূৰ্ণ প্ৰভাৱ পেলাই। 

## প্ৰয়োগ
### ৰসায়ন বিজ্ঞান
ৰাসায়নিক বিক্ৰিয়াত বিক্ৰিয়ক আৰু উৎপাদৰ কম্পন বেণ্ডৰ পৰা বিক্ৰিয়াৰ সম্ভাব্যতা আৰু বিক্ৰিয়াৰ হাৰ সম্পৰ্কে ধাৰণা পোৱা যায়। কোনো পদাৰ্থৰ দ্ৰৱণত ঘনত্ব নিৰ্ণয়তো অবলোহিত ৰশ্মি ব্যৱহাৰ কৰা হয়। জৈৱ-অজৈৱ যৌগৰ গঠন নিৰ্ণয়ত অবলোহিত ৰশ্মি ব্যৱহাৰ কৰা হয়।

### চিকিৎসা বিজ্ঞান
চিকিৎসা বিজ্ঞানত সৰ্বপ্ৰথম ১৯৫৬ চনত অৱলোহিত ৰশ্মিৰ দ্বাৰা স্তনৰ কৰ্কটৰোগ চিনাক্তকৰণৰ কৰা হৈছিল। কৰ্কট আক্ৰান্ত কোষৰ অৱস্থান আৰু বিস্তৃতি চিনাক্তকৰণৰ বাবে অৱলোহিত ৰশ্মি ব্যৱহাৰ কৰা হয়। সন্নিকট অৱলোহিত ৰশ্মিৰ দ্বাৰা তেজৰ হিমোগ্লোবিনত অক্সিজেনৰ পৰিমাপ কৰি মস্তিষ্কৰ ৰোগ নিৰ্ণয় কৰা হয়। মূলত সদ্য প্ৰসূত শিশুসকলৰ মস্তিষ্কৰ ক্ষত নিৰ্ণয়ত ই ব্যাপকভাবে ব্যবহৃত হয়।

### ফিজিঅ'থেৰাপি
শৰীৰৰ বিভিন্ন অঙ্গৰ বিষ, মাংসপেশী শিথিল হৈ যোৱা, হাতৰ উপৰিভাগৰ বিষ আদি নিৰাময়ৰ বাবে আক্ৰান্ত স্থানত অৱলোহিত ৰশ্মি প্ৰয়োগ কৰি মালিছ কৰা হয়। যাৰ ফলত আক্ৰান্ত স্থানলৈ তেজ চলাচল সচল হয় আৰু বিষ প্ৰশমিত হয়। এই ৰশ্মিৰ প্ৰভাৱত তেজ সংবহন আৰু কোষৰ জৈৱিক কাৰ্যকলাপ বৃদ্ধি পায়। ই সমস্ত দেহৰ তাপমাত্ৰা বৃদ্ধি নকৰে ত্বকৰ প্ৰয়োজনীয় অংশৰ তাপ বৃদ্ধি কৰে আৰু ত্বকৰ শিথিলতা আনে। ৰক্তনলীবোৰ প্ৰশস্ত কৰে আৰু ত্বকত তেজ পৰিবহণৰ মাত্ৰা বৃদ্ধি কৰি ত্বকৰ কোষ কলাবোৰক উদ্দীপ্ত কৰে। কোষ কলাৰ মেটাবলিজিম বা কাৰ্যকাৰিতা বৃদ্ধি কৰে আৰু ত্বকৰ ৰাসায়নিক পৰিবৰ্তনত সাহাৰ্য্য কৰে। যিহেতু এই ৰশ্মি ত্বকৰ গভীৰলৈকে যায় ফলত ত্বকৰ সেই অংশত সামান্য গৰম আৰু আৰাম অনুভূত হয়, তেজসঞ্চালন বৃদ্ধি পায় আৰু ক্ষতিগ্ৰস্ত মাংসপেশীবোৰ শিথিল হৈ বিষ-বেদনা দূৰ হয়।

### প্ৰতিৰক্ষা ব্যৱস্থা
অৱলোহিত ৰশ্মিৰ দ্বাৰা ছিকিউৰিটি এলাৰ্ম ছিষ্টেমত যিকোনো মুভমেণ্ট চিনাক্ত কৰি এলাৰ্ম বজাব পাৰি। এই ধৰণৰ প্ৰতিৰক্ষা ব্যৱস্থা বেংক, চিকিৎসালয়, কাৰ্যালয়, বা যিকোনো স্থানত ব্যৱহাৰযোগ্য। সাধাৰণতে অৱলোহিত ৰশ্মি এলইডিৰ পৰিসৰ ২ মিটাৰ। সেয়ে ইয়াক এক লেন্সৰ দ্বাৰা বিবৰ্ধিত কৰা যায়।

### তথ্যৰ আদান-প্ৰদান
মোবাইল ফোনত কিছুদিন আগলৈকে অৱলোহিত ৰশ্মিৰ দ্বাৰা তথ্যৰ আদান-প্ৰদান কৰা হৈছিল। টিভি, চিডি প্লেয়াৰ, মিউজিক ছিষ্টেম সহ যাবতীয় ইলেকট্ৰনিক যন্ত্ৰৰ ৰিমট কণ্ট্ৰলত অৱলোহিত ৰশ্মি ব্যৱহাৰ কৰা হয়।

## তথ্য সংগ্ৰহ

শ্ৰেণী:পদাৰ্থ বিজ্ঞান
জাহ্নৱী কাপুৰ

**জাহ্নৱী কাপুৰ** (; জন্ম: মাৰ্চ ১৯৯৭) এগৰাকী ভাৰতীয় চলচ্চিত্ৰ অভিনেত্ৰী যিয়ে হিন্দী চলচ্চিত্ৰত কাম কৰে। তেওঁ শ্ৰীদেৱী আৰু বনি কাপুৰৰ কন্যা। তেওঁ ২০১৮ চনত ৰোমাণ্টিক চলচ্চিত্ৰ *ধড়ক*ৰ জৰিয়তে অভিনয়ৰ সূচনা কৰিছিল, যিখন বাণিজ্যিকভাৱে সফল ছবি আছিল। কাপুৰে তেতিয়াৰে পৰা নেটফ্লিক্সৰ দ্বাৰা প্ৰযোজিত ফিল্ম *ঘোষ্ট ষ্টোৰীজ* আৰু *গুঞ্জন সক্সেনা: দ্য কাৰ্গিল গাৰ্ল*ত (উভয় ২০২০) অভিনয় কৰিছিন।

## প্ৰাৰম্ভিক জীৱন
১৯৯৭ চনৰ মাৰ্চ মাহত জন্মগ্ৰহণ কৰা জাহ্নৱী কাপুৰৰ পিতৃ চলচ্চিত্ৰ নিৰ্মাতা বনি কাপুৰ আৰু মাতৃ অভিনেত্ৰী শ্ৰীদেৱী। তেওঁৰ সৰু ভনীৰ নাম খুশি আৰু তেওঁৰ দুই ভাতৃ (half siblings) হ’ল অভিনেতা অৰ্জুন কাপুৰ আৰু আংশুলা কাপুৰ। তেওঁ অভিনেতা অনিল কাপুৰ আৰু সঞ্জয় কাপুৰৰ ভতিজী (niece)। তেওঁ মুম্বাইৰ ধিৰুভাই আম্বাণী আন্তঃৰ্জাতিক বিদ্যালয়ত পঢ়াশুনা কৰিছিল। চলচ্চিত্ৰত আত্মপ্ৰকাশৰ পূৰ্বে, তেওঁ কলিফোৰ্নিয়াৰ লি ষ্ট্ৰাচবাৰ্গ থিয়েটাৰ এণ্ড ফিল্ম ইনষ্টিটিউটৰ পৰা অভিনয় শিক্ষা গ্ৰহণ কৰিছিল।

## চলচ্চিত্ৰপুঞ্জী

## তথ্য সংগ্ৰহ

## বাহ্যিক সংযোগ
* 
* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
ভূমি (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। **ভূমি** শব্দটোৱে নিম্নলিখিত প্ৰবন্ধবোৰ সূচাব পাৰে:

*− পানীৰে ঢাকি নৰখা পৃথিৱীৰ শুকান পৃষ্ঠভাগ
*− প্ৰকৃতিৰ পৰা পোৱা সকলো ধৰণৰ সম্পদকে অৰ্থবিজ্ঞানত 'ভুমি' বুলি কোৱা হয়।
*− ত্ৰিভুজৰ ভূমি
*− সংখ্যা প্ৰণালী এটাক তথা গণনা প্ৰণালীক প্ৰকাশ কৰিবলৈ ব্যৱহাৰ কৰা এটা একক সংখ্যা।
*- পৃথিৱী মাতৃক প্ৰতিনিধিত্ব কৰা হিন্দু দেৱী৷
শ্ৰেণী:দ্ব্যৰ্থতা দূৰীকৰণ পৃষ্ঠা
ধ্ৰুৱ ৰাথী

**ধ্ৰুৱ ৰাথী** () হৈছে এগৰাকী ভাৰতীয় ইউটিউবাৰ আৰু ছ'ছিয়েল মিডিয়াৰ সমাজকৰ্মী। তেওঁ ৰাজনৈতিক ভাষ্যকাৰ হিচাপে জনাজাত।

## শিক্ষা
ধ্ৰুৱ ৰাথীয়ে হাৰিয়ানাৰ পৰা নিজৰ স্কুলীয়া শিক্ষা সমাপ্ত কৰে। পৰৱৰ্তী সময়ত তেওঁ জাৰ্মানীৰ পৰা যান্ত্ৰিক অভিযান্ত্ৰিকীত স্নাতক ডিগ্ৰী অৰ্জন কৰে। জাৰ্মানীৰ পৰা তেওঁ পুনৰ-নৱীকৰণৰ শক্তিতো স্নাতকোত্তৰ ডিগ্ৰী অৰ্জন কৰে।

## কৰ্মজীৱন
২০১৪ চনত ধ্ৰৱ ৰাথীয়ে নিজৰ চেনেলত এটা মিউজিক ভিডিঅ' মুকলি কৰে। ভিডিঅ'টোৰ নাম আছিল-*"BJP Exposed: Lies Behind The Bullshit"*(। ) এই ভিডিঅ'টো তেওঁ নৰেন্দ্ৰ মোদীৰ চৰকাৰক উদ্দেশ্যি নিৰ্মাণ কৰিছিল। ২০১৬ চনত ৰাথীয়ে অনলাইনত নিজৰ স্থিতি দৃশ্যমান কৰি তোলে। সেই সময়ত অজয় ছেহৰাৱট নামৰ ইউ টিউবাৰজনে অৰবিন্দ কেজৰিৱালৰ "দুৰ্বল প্ৰশাসন-ব্যৱস্থাৰ" বিৰুদ্ধে মন্তব্য কৰিছিল। ৰাথীয়ে কৈছিল যে- "যেতিয়া অজয় ছেহৰাৱটৰ ভিডিঅ'টোত থকা তথ্যসমূহৰ সত্যতা নিৰ্ণয় নকৰাকৈ বহুতো মানুহে ভিডিঅ'টো শ্বেয়াৰ কৰিছিল, তেতিয়া মই প্ৰকৃত অনুসন্ধানৰ জৰিয়তে সত্যক সমুখলৈ অনাৰ প্ৰয়োজনীয়তা অনুভৱ কৰিছিলোঁ। " (When I saw people sharing Ajay Sehrawat’s videos without checking the facts, I realised the need to present actual research in front of them so that they understand the truth." ৰাথীয়ে ভাৰতীয় জনতা পাৰ্টি আৰু তেওঁলোকৰ প্ৰশাসনযন্ত্ৰটোক উদ্দেশ্যি নিজৰ সমালোচনা অব্যাহত ৰাখে, কিন্তু কেজৰিৱালৰ চৰকাৰৰ কৰ্মব্যৱস্থাক স্বীকৃতি দিয়ে।

২০১৬ চনৰ উৰী আক্ৰমণ, ২০১৬ চনৰ ভাৰতীয় বিমুদ্ৰাকৰণ আদিকে ধৰি একাধিক ৰাজনৈতিক বিষয়ত ৰাথীয়ে তথ্যনিৰ্ভৰ ভিডিঅ' ধাৰাবাহিকভাৱে নিজৰ চেনেলত মুক্তি দি থাকে। "ফেক নিউজ"ক কটাক্ষ কৰাৰ উদ্দেশ্যে তেওঁ *পি নিউজ* নামৰ আন এটা ব্যংগধৰ্মী অনুষ্ঠানো আৰম্ভ কৰে। এই অনুষ্ঠানত তেওঁ বিজেপি আৰু হিন্দুত্ববাদী ৰাজনীতিক সমালোচনা কৰে। তেওঁ *দ্য ধ্ৰুৱ ৰাথী শ্বো* নামৰ আন এটা চিৰিজ আৰম্ভ কৰে, য'ত তেওঁ কেন্দ্ৰীয় চৰকাৰৰ বিৰুদ্ধে বিশ্লেষণাত্মক সমালোচনা আগবঢ়াই যায়।

২০১৭ চনৰ পৰা তেওঁ *দ্য প্ৰিণ্ট*ত মন্তব্যনিৰ্ভৰ স্তম্ভ লিখি আহিছে।

## ভাষ্য
২০২০ চনৰ মাৰ্চ মাহত, ৰাথীয়ে দাবী তোলে যে, মোদীয়ে আদানী গ্ৰুপক ১,৭০,০০০ হেক্টৰ ঘন অৰণ্যৰ মাটি বিক্ৰী কৰিছে।

২০২০ চনৰ জুন মাহৰ এটা ভিডিঅ'ত ৰাথীয়ে "ব্লেক লাউভছ মেটাৰ" আন্দোলনটোক পক্ষপাতিত্বমূলক বুলি আখ্যা দিয়ে আৰু এই আন্দোলনে কৃষ্ণাংগসকলক অগ্ৰাধিকাৰ দিছে বুলি মন্তব্য কৰে। তেওঁ এই আন্দোলনটোক নাৰীবাদী আন্দোলনৰ লগত তুলনা কৰে।

## তথ্যসূত্ৰ

শ্ৰেণী:ভাৰতীয় ইউটিউবাৰ
শ্ৰেণী:জীৱিত ব্যক্তি
শ্ৰেণী:নাস্তিকতাবাদী
প্ৰাজক্তা কলি

**প্ৰাজক্তা কলি** () হৈছে এগৰাকী ভাৰতীয় ইউটিউবাৰ৷ হাস্যৰসাত্মক ভিডিঅ' নিৰ্মাণৰ জৰিয়তে তেখেতে জনপ্ৰিয়তা অৰ্জন কৰিছে৷ ইউটিউবৰ জগতত প্ৰাজক্তা কলি *ম'ষ্টলি ছেইন* (MostlySane) হিচাপে পৰিচিত৷ দৈনন্দিন জীৱনৰ বিভিন্ন পৰিস্থিতিৰ আধাৰত পৰ্যবেক্ষণভিত্তিক ৰসাত্মক ভিডিঅ' নিৰ্মাণত তেখেতে গুৰুত্ব দি আহিছে৷ 

## কেৰিয়াৰ
২০১৫ চনত ইউটিউবত নিজৰ চেনেলটো আৰম্ভ কৰাৰ আগতে প্ৰাজক্তাই মুম্বাইস্থিত *ফেভাৰ ১০৪ এফএম ৰেডিঅ*' ষ্টেচনত এগৰাকী ইণ্টাৰ্ণ হিচাপে নিজৰ কেৰিয়াৰ আৰম্ভ কৰিছিল৷

২০১৮ চনৰ দিল্লীত আৰু ২০১৯ চনত মুম্বাইত অনুষ্ঠিত হোৱা "ইউটিউবত ফেনফেষ্ট"ত প্ৰাজক্তাই অনুষ্ঠান পৰিৱেশন কৰিছিল৷২০১৮ চনৰ ডিচেম্বৰ মাহত তেখেতে ৰাষ্ট্ৰীয় টিভি বিজ্ঞাপনৰ বাবে এটা হোৱাটছআপ-সম্পৰ্কীয় বিজ্ঞাপন নিৰ্মাণত অংশ লয়৷

২০১৯ চনৰ ফেব্ৰুৱাৰী মাহত ফৰ্বচ আলোচনীয়ে যুগুত কৰা "৩০ৰ অনুৰ্দ্ধ ৩০" (30 under 30)ত স্থান লাভ কৰে৷ ইয়াৰ উপৰিও ভাৰতীয় বাণিজ্য আলোচনী *আউটলুক*ৰ "মূল্যসম্পন্ন নাৰী" (Women of Worth)ৰ তালিকা আৰু *এণ্ট্ৰেপেনেয়ৰ ইন্ডিয়াৰ*ৰ *৩৫ ৰ অনুৰ্দ্ধ ৩৫*ৰ তালিকাত প্ৰাজক্তাই স্থান লাভ কৰিছে৷  "কছম'পলিটান" আলোচনীয়ে আয়োজন কৰা *বছৰটোৰ ইউটিউবাৰ* বঁটাৰেও প্ৰজক্তা সন্মানীত হয়৷ ২০২০ চনৰ জানুৱাৰীত, "গ্ৰেজিয়া ইণ্ডিয়া"ৰ বাৰ্ষিক "Cool List"ত তেখেতক স্থান দিয়া হয়৷  ২০২০ চনৰ এপ্ৰিলত "বি ডব্লিউ বিজিনেছৱৰ্ল্ড"ৰ সৰ্বাধিক প্ৰভাৱশালী নাৰীৰ তালিকাত অন্তৰ্ভুক্ত হোৱাৰ সন্মান হিচাপে তেখেতে আলোচনীখনৰ বেটুপাতত স্থান লাভ কৰে৷

বলিউদৰ একাধিক তাৰকা যেনে-কৰিনা কাপুৰ, নৱাজুদ্দিন ছিদ্দিকী আৰু বিকী কোশল কোলীৰ চেনেললৈ আগমন ঘটিছে৷ 

২০২০ চনৰ জুলাই মাহত, কোলিয়ে  *খয়ালী পোলাউ* (Khayali Pulao) নামৰ এখনি চুটি ছবিত মুখ্য চৰিত্ৰত অভিনয় কৰে৷ এইখন চুটি ছবিখনৰ আধাৰ আছিল হাৰিয়ানাৰ গ্ৰামীন অঞ্চলত নাৰীৰ সৱলীকৰণ৷ 

## একক কণ্ঠৰ গীত

## চলচ্চিত্ৰ

## বাহ্যিক সংযোগ
* 
## তথ্যসূত্ৰ

শ্ৰেণী: ভাৰতীয় ইউটিউবাৰ
শ্ৰেণী: জীৱিত ব্যক্তি
আলতাফ মজিদ

**আলতাফ মজিদ** () অসমৰ এগৰাকী চলচ্চিত্ৰ সমালোচক, চলচ্চিত্ৰ পৰিচালক আৰু সাংস্কৃতিক কৰ্মী৷ তেখেত ‘চুটি ছবি’ নিৰ্মাণৰ বাবে বিখ্যাত৷ প্ৰথম অসমীয়া বোলছবি জয়মতীৰ নষ্ট হ'ব ধৰা প্ৰিণ্টটো এখেতে ভাল কৰাই সংৰক্ষণ কৰে৷

## কৰ্মজীৱন
এখেত অসম চৰকাৰৰ জনস্বাস্থ্য বিভাগত অভিযন্তা হিচাপে কাৰ্য্যনিৰ্বাহ কৰিছিল৷

## চলচ্চিত্ৰপঞ্জী
মজিদে পৰিচালনা বা প্ৰযোজনা কৰা কিছু চুটিছবি আৰু তথ্যচিত্ৰৰ নাম হ'ল-

## তথ্য সংগ্ৰহ

শ্ৰেণী:অসমৰ চলচ্চিত্ৰ পৰিচালক
চাটগাঁইয়া ভাষা

thumb|
**চাটগাঁইয়া, চট্টগ্ৰামীয়া**, **চাটগাঞা**, বা **চিটাইঙ্গা** হৈছে বাংলাদেশৰ চট্টগ্ৰাম আৰু দক্ষিণ-পূৰ্বাঞ্চলত প্ৰচলিত এটা ভাৰত-আৰ্য ভাষা। বঙালী ভাষাৰ সৈতে এই ভাষাৰ ওতপ্ৰোত সম্পৰ্ক থকাৰ বাবেই ইয়াক সাধাৰণতে বঙালী ভাষাৰ অ-মান্য উপভাষাৰূপে বিবেচিত হয়, কিয়নো এই ভাষাৰ কওঁতাসকলে নিজক জাতিগতভাৱে  বঙালী বুলি পৰিচয় দিয়ে আৰু বঙালী ভাষাতেই শিক্ষা গ্ৰহণ কৰে। কিন্তু এই দুয়োটা ভাষা পৰস্পৰে বোধগম্য নহয়। কিছুমান ভাষাবিদে এই ভাষাক এক সুকীয়া ভাষা হিচাপে গণ্য কৰে। 

২০০৯ চনৰ প্ৰাককলন অনুসৰি এই ভাষা ১ কোটি ৬০ লাখ লোকে কয়।

## শ্ৰেণী বিভাজন
চট্টগ্ৰামীয়া হৈছে ভাৰত-আৰ্য ভাষা পৰিয়ালৰ প্ৰাচ্য গোটৰ অসমীয়া-বঙালী উপশাখাৰ এটা ভাষা। এই শাখাৰে অন্য ভাষাসমূহ হ'ল― ছিলঠীয়া, ৰহিঙীয়া, চাকমা, অসমীয়া আৰু বঙালী। প্ৰাচীন-ভাৰত-ইউৰোপীয় ভাষাৰ পৰা প্ৰাচ্য মধ্য ভাৰত-আৰ্য ভাষাৰ মাধ্যমেদি প্ৰাচীন ভাৰত-আৰ্য ভাষাৰ পৰা ইয়াৰ উৎপত্তি ঘটিছে।

## কেইটামান চট্টগ্ৰামীয়া শব্দৰ উদাহৰণ

## কেইটামান চট্টগ্ৰামীয়া বাক্যৰ উদাহৰণ

## লিখন প্ৰণালী
ঐতিহাসিকভাৱে এই ভাষা লিখিবলৈ আৰবী লিপি ব্যৱহাৰ কৰা হৈছিল। বৰ্তমানৰ সময়ত সাধাৰণতে বঙালী লিপি ব্যৱহাৰ কৰা হয়। 

## তথ্য সূত্ৰ

শ্ৰেণী:ভাষা
শ্ৰেণী:বাংলাদেশৰ ভাষা
বিত্তীয় ব্যৱস্থা

**বিত্তীয় ব্যৱস্থা** () বুলিলে এক প্ৰণালীবদ্ধ প্ৰতিষ্ঠানিক ব্যৱস্থাকে (Institutional arrangement) বুজোৱা হয়। ইয়াৰ যোগেদি এখন দেশৰ অৰ্থনীতিত থকা বিত্তীয় ৰাহিবোৰ (Financial Surpluses) ৰাহি উৎস বা গোটৰ (Surplus units) পৰা আহৰণ কৰি অথবা সংগ্ৰহ কৰি ঘাটি গোটলৈ (Deficite units) স্থানান্তৰৰ কাৰ্য সম্পাদন কৰা হয়। এই প্ৰণালীবদ্ধ প্ৰতিষ্ঠানিক ব্যৱস্থাৰ ভিতৰত আছে-
* দেশৰ উৎপাদন, বিতৰণ, বিনিময় আৰু বিত্তীয় সম্পদ অথবা ধাৰণ (Holding instruments) কৰা ইত্যাদি, পৰিচালনা কৰা অৱস্থা আৰু কৌশল বা ব্যৱস্থাপনা।
* বিত্তীয় বজাৰৰ কাম কাজ আৰু
* বিত্তীয় প্ৰতিষ্ঠানবোৰৰ সংগঠন আৰু ইয়াৰ কাৰ্য।

## দেশৰ বিত্তীয় ব্যৱস্থাৰ উন্নয়নমূলক কাৰ্যৱলী
দেশৰ বিত্তীয় ব্যৱস্থাই সম্পন্ন কৰা বিভিন্ন উন্নয়নমূলক কাৰ্যৱলীসমূহ হ’ল-
# দেশৰ সঞ্চয়কাৰী আৰু বিনিয়োগকাৰীৰ মাজত সেতু বন্ধনেৰে (Bridge) সম্পৰ্ক স্থাপন কৰা।
# দেশৰ সঞ্চয় (Savings) আৰু বিনিয়োগক (Inventors) উৎসাহিত কৰা।
# সঞ্চয়ৰ আশাৰে পুঁজিৰ যোগান সুনিশ্চিত কৰা।
# সময় আৰু স্থান সাপেক্ষে বিত্তীয় বজাৰৰ সম্প্ৰসাৰণ কৰা।
# সামাজিকভাৱে প্ৰয়োজনীয় বুলি বিবেচনা কৰা লক্ষ্য সাধনৰ উদ্দেশ্য বিত্তীয় সম্পদৰাজিক কাৰ্যদক্ষ অথবা নিপুণতাৱে আৱণ্টন কৰা।
# দেশৰ অৰ্থনৈতিক উন্নয়নৰ হাৰ ক্ষিপ্ৰ কৰি তোলা।

## বিত্তীয় ব্যৱস্থাৰ আৱশ্যকীয় উপাদান
### বিত্তীয় সেৱা

বিত্তীয় সেৱা হ’ল বিত্তীয় সম্পৰ্কৰ মূল্য ব্যৱহাৰকাৰী আৰু গ্ৰাহকলৈ আগবঢ়োৱা বিক্ৰীৰ লগত জড়িত কাৰ্যকলাপ, সা-সুবিধা আৰু সন্তুষ্টি। বিত্তীয় সেৱাই মাৰ্চেণ্ট বেংকিং, ক্ৰেডিট কাৰ্ড কোম্পানী, ভোগ্য-সামগ্ৰী বিত্তায়ন কোম্পানী, নিৰাপত্তা পত্ৰৰ দালালি ইত্যাদিৰ যিবোৰ ধন পৰিচালনাৰ লগত জড়িত বিভিন্ন প্ৰকাৰৰ বিত্তীয় ব্যৱসায় অথবা সেৱা তাকেই বিত্তীয় সেৱা বোলা হয়।

### বিত্তীয় মধ্যস্থতাকাৰী বা প্ৰতিষ্ঠান

দেশৰ জনসাধাৰণ আৰু নিগম খণ্ডৰ বিত্তীয় লেনদেনবিলাকৰ ক্ষেত্ৰত মধ্যস্থতাৰে সুবিধা প্ৰদান কৰাৰ প্ৰক্ৰিয়াত জড়িত সকলো অনুষ্ঠান-প্ৰতিষ্ঠানকে বিত্তীয় মধ্যস্থতাকাৰী বা বিত্তীয় প্ৰতিষ্ঠান হিচাপে গণ্য কৰা হয়।

### বিত্তীয় বজাৰ

**বিত্তীয় বজাৰ** () হ’ল এক প্ৰণালীবদ্ধ প্ৰতিষ্ঠানিক ব্যৱস্থা য’ত বিভিন্ন প্ৰকাৰৰ বিত্তীয় সম্পদ আৰু ঋণ আহিলাবোৰ যেনে- কাগজী মুদ্ৰা, চেক, বেংক আমানত, বিল, বণ্ড, প্ৰতিশ্ৰুতি পত্ৰ, নিৰাপত্তা পত্ৰ, ঋণপত্ৰ ইত্যাদিৰ লেনদেন সংঘটিত হয়।

### বিত্তীয় আহিলা বা সঁজুলি

ম্যাদৰ অন্ততঃ অথবা নিৰ্দিষ্ট সময় যেনে মাহ, তিনিমাহ অথবা বছৰৰে মূলত মূলধনৰ লগতে সুত অথবা লাভ্যাংশ পৰিশোধৰ বাবে বিত্তীয় পৰিসম্পদৰ ওপৰত অধিকাৰ সাব্যস্ত কৰিব পৰা নথিয়েই হ’ল বিত্তীয় আহিলা বা সঁজুলি।

## তথ্য সংগ্ৰহ

শ্ৰেণী:বাণিজ্য
শ্ৰেণী:অৰ্থনীতি
টোকোৰা বাহৰ সোণৰ বেজী

**টোকোৰা বাহৰ সোণৰ বেজী** () হৈছে অৰূপা পটংগীয়া কলিতাৰ দ্বাৰা লিখিত এখনি অসমীয়া ভাষাৰ উপন্যাস। উপন্যাসখন মঙলদৈৰ দাঁতিকাষৰীয়া কাল্পনিক অঞ্চল এটাৰ পটভূমিত ৰচিত। মৌজাদাৰ বনমালী চৌধুৰী আৰু তেওঁৰ হাউলীটোৰ বিভিন্ন চৰিত্ৰই উপন্যাসখনত ভূমুকি মাৰিছে। অসমৰ প্ৰায় এটা শতিকাজোৰা ৰাজনৈতিক, ঐতিহাসিক আৰু অৰ্থনৈতিক বুৰঞ্জীয়ে এই উপন্যাসখনত ঠাই পাইছে।
## সংক্ষিপ্ত বিষয়বস্তু
প্ৰাক্-স্বাধীনতা কালৰ পৰা বৰ্তমানৰ সময়লৈকে এই উপন্যাসৰ কাহিনীভাগ বিস্তৃত। উপন্যাসখনৰ নামটোও এটা লোক কাহিনীৰেই আধাৰত ৰখা হৈছে বুলি কোৱা হয়। টোকোৰা চৰাইৰ বাহ এটাৰ কুটাবোৰ যদি এটুকুৰাও নিছিগাকৈ খুলিব পাৰে, তেন্তে তাত খালী চকুৰে নেদখা ক্ষুদ্ৰ এটা সোণৰ বেজী পোৱা যায়, যিটো ৰ'দত চিকমিকাই থাকে। ব্ৰিটিছশাসিত অসমৰ এক বিশেষ অঞ্চলৰ মৌসৰা মৌজাৰ অন্তৰ্গত মৌজাদাৰ চৌধুৰী পৰিয়ালৰ তিনিটা প্ৰজন্মক উপন্যাসখনে সামৰি লৈছে। এসময়ত প্ৰাকৃতিক সৌন্দৰ্যৰে ভৰপূৰ হৈ থকা মৌসৰা মৌজা আৰু ইয়াৰ সমীপৱৰ্তী ঠাইখিনি মানুহৰ অবাধ লুণ্ঠনত সৌন্দৰ্যহীন হৈ পৰে। মৌজাদাৰ বনমালী চৌধুৰীৰ ককাকে দহ টকা চিকাৰূপ দি ব্ৰিটিছৰ পৰা মৌসৰা মৌজাৰ দায়িত্ব লৈছিল। উপন্যাসখনত মৌজাদাৰ পৰিয়ালৰ কাহিনীয়ে অগ্ৰাধিকাৰ লাভ কৰিছে আৰু তেওঁলোকৰ পৰিয়ালটোৰ কাহিনীৰ লগে লগে উপন্যাসৰ অন্যন্য চৰিত্ৰবোৰেও গতিপ্ৰাপ্ত হৈছে। ব্ৰিটিছ চৰকাৰৰ কৰ-কাটলত ক্ৰমান্বয়ে ঠাইখণ্ডৰ মানুহখিনি অৰ্থনৈতিকভাৱে জুৰুলা হৈ পৰে। বনমালী চৌধুৰীৰ প্ৰথমা পত্নীৰ যমজ সন্তান প্ৰিয়নাথ আৰু চন্দ্ৰনাথে স্বাধীনতা সংগ্ৰামত সক্ৰিয়ভাৱে যোগদান কৰিছিল। ভাৰতে স্বাধীনতা পোৱাৰ লগে লগে ঠাইখণ্ডত সামাজিক দিশতো কেতবোৰ নতুন পৰিৱৰ্তন হ'বলৈ ধৰে। ইয়াৰ লগতে উপন্যাসত উপস্থাপিত হৈছে সেইসময়ৰ অসম আৰু ভাৰতৰ অন্তৰ্ভাগত চলি থকা নানান ৰাজনৈতিক সংগ্ৰাম আৰু আন্দোলনৰ কাহিনী। চীনৰ অসম আক্ৰমণ, বড়ো আন্দোলন, আলফা, বিদ্ৰোহ আদি নানানটা সংঘটনৰ বিষয়ে কাহিনীভাগত বৰ্ণনা কৰা হৈছে।

## ঔপন্যাসিক

অৰূপা পটংগীয়া কলিতা অসমৰ এগৰাকী স্বনামধন্য ঔপন্যাসিক তথা গল্পকাৰ। তেখেতে অসম উপত্যকা সাহিত্য বঁটাৰ লগতে একাধিক বঁটা-বাহনৰে সন্মানীত হৈছে। *[[মৰিয়ম আষ্টিন অথবা হীৰা বৰুৱা]]* শীৰ্ষক অসমীয়া চুটি গল্প সংকলনৰ বাবে তেখেতে সাহিত্য অকাডেমি বঁটা লাভ কৰিছিল। তেখেতৰ দ্বাৰা লিখিত দুখনমান গ্ৰন্থ হৈছে *মৃগণাভি* (১৯৮৭), *ফেলানী* (২০০৭), *পাহাৰ, নদী, সাগৰ আৰু মানুহ* (২০১০) আদি।

## সমালোচনা
অসমৰ বিশিষ্ট বুদ্ধিজীৱী আৰু কলা-সমালোচক ড॰ হীৰেন গোঁহায়ে উপন্যাসখনক "*সম্ভৱতঃ অৰূপা পটংগীয়া কলিতাৰ আটাইতকৈ উচ্চাভিলাসী সৃষ্টিমূলক প্ৰয়াস*" বুলি অভিহিত কৰে। ইয়াৰ লগতে তেখেতে কয় যে-"যদিও ই অসমৰ এটা কাল্পনিক অঞ্চলৰ অধিবাসী মানুহৰ জীৱন-গাথা, তথাপি তাৰ মাজেৰে যেন পৰিস্ফুট হৈছে মানুহৰ বিশ্বজনীন ইতিকথা। "

## তথ্য সংগ্ৰহ

শ্ৰেণী: অসমীয়া গ্ৰন্থ
শ্ৰেণী:অসমীয়া উপন্যাস
মোহনপুৰ, উত্তৰ প্ৰদেশ

**মোহনপুৰ** ভাৰতৰ উত্তৰ প্ৰদেশ ৰাজ্যৰ এটাহ জিলাৰ এখন নগৰ আৰু নগৰ পঞ্চায়ত।

## ভূগোল
মোহনপুৰৰ ভৌগোলিক স্থানাংক হ'ল । ইয়াৰ গড় উচ্চতা হ'ল ১৬৪ মিটাৰ (৫৩৮ ফুট)।

## জনগাঁথনি
২০০১ চনৰ লোকপিয়ল অনুসৰি মোহনপুৰৰ জনসংখ্যা ৫২৯৯জন। পুৰুষ আৰু মহিলাৰ জনসংখ্যা ক্ৰমে ৫৪% আৰু ৪৬%। ইয়াৰ গড় সাক্ষৰতাৰ হাৰ হ'ল ৪৮% যি ভাৰতৰ ৫৯.৫% গড় সাক্ষৰতাৰ হাৰতকৈ কম। পুৰুষ আৰু মহিলাৰ সাক্ষৰতা ক্ৰমে ৫৭% আৰু ৩৭%। ইয়াৰ ২০% জনসংখ্যা ০-৬ বছৰীয়া শিশু।

## তথ্য সংগ্ৰহ

শ্ৰেণী:ভাৰতৰ নগৰ মহানগৰ
নীলিম আকাশ কাশ্যপ

**নীলিম আকাশ কাশ্যপ** () অসমীয়া সাহিত্যৰ এগৰাকী ঔপন্যাসিক, গল্পকাৰ। তেখেতে বহুকেইখন উপন্যাস লিখাৰ লগতে জুবিন গাৰ্গৰ গীতক বিষয়বস্তু হিচাপে লৈ গল্প ৰচনা কৰিছে। তেখেত পেচাত এজন শিক্ষা বিভাগৰ কৰ্মচাৰী।

## জন্ম আৰু শিক্ষা
নলবাৰী জিলাৰ পশ্চিম সীমান্তৱৰ্তী প্ৰত্যন্ত গাঁও বৰিত ১৯৮৭ চনৰ ৬ আগষ্টত জন্ম। পিতৃ প্ৰয়াত প্ৰসন্ন কুমাৰ বৰ্মন আৰু মাতৃ উত্তৰা বৰ্মন। জন্ম চুবুৰীৰে 'বৰি কাকতি পাৰা প্ৰাথমিক বিদ্যালয়'ত শিক্ষাৰম্ভ কৰি পিছলৈ উচ্চশিক্ষা গ্ৰহণ কৰে সাহিত্যৰ ছাত্ৰ হিচাপে।

## কৰ্ম জীৱন
অসম চৰকাৰৰ শিক্ষা বিভাগৰ এগৰাকী কৰ্মচাৰী হিচাপে ২০০৬ চনৰপৰা কৰ্মৰত হৈ আছে।

## সাহিত্য কৰ্ম
* নৰকৰ বেলি: চন্দ্ৰ প্ৰকাশৰ দ্বাৰা ২০১৪ত প্ৰকাশিত উপন্যাসখনৰ বিষয়বস্তু আলফা, অসম আন্দোলন প্ৰেক্ষাপটত সেই আৰু এই সময়ৰ অসম। 'অভিশপ্ত ঊনাশী'ৰ আধাৰত ৰচিত 'নৰকৰ বেলি'লৈ অসম সাহিত্য সন্মিলনে ২০১৪ চনত 'শ্ৰেষ্ঠ অভিষেক গ্ৰন্থ' বঁটা আগবঢ়ায়।
* ফিনিক্স ঈশ্বৰ: চন্দ্ৰ প্ৰকাশে প্ৰকাশ কৰে ২০১৫ চনত। শচীন তেণ্ডুলকাৰৰ জীৱনভিত্তিক উপন্যাস।
* আছু: স্বপ্ন-দুঃস্বপ্ন-ইতিহাস:- ২০১৫ চনত অসম পাব্লিচিং কোম্পানীয়ে প্ৰকাশ কৰে। গ্ৰন্থখনত অসমত ছাত্ৰ সংগঠনৰ জন্মৰপৰা বৰ্তমানলৈ সবিশেষ, বিদেশী প্ৰব্ৰজন প্ৰসংগ, আছু, অসম আন্দোলন আদি বিষয়ত তথ্যনিৰ্ভৰ অৱলোকন কৰা হৈছে।
* জুবিন গাৰ্গৰ গান আৰু কবিতাৰ গল্প:- ২০১৫ চনত অসম পাব্লিচিং কোম্পানীয়ে প্ৰকাশ কৰা গল্প সংকলনখনত কণ্ঠশিল্পী জুবিন গাৰ্গৰ কেইটামান জনপ্ৰিয় গানৰ অৱলম্বনত ৰচিত গল্প সংকলিত হৈছে।
* জেছিউলিটা: 'বনলতা'ই প্ৰকাশ কৰে ২০১৫ চনত। সম্ৰাট নেপোলিয়ন বোনাপাৰ্টৰ জীৱনভিত্তিক উপন্যাস।
* নেতাজী: দুৰ্ঘটনা নহয়, হত্যা! :- অনুৰণন আদিত্যৰ সহযোগত ৰচিত গ্ৰন্থখন 'বনলতা'ই প্ৰকাশ কৰে ২০১৬ চনত। নেতাজী সুভাষ চন্দ্ৰ বসুৰ মৃত্যু ৰহস্যকেন্দ্ৰিক বহুকেইটা প্ৰবন্ধ অন্তৰ্ভুক্ত হৈছে গ্ৰন্থখনত।
* সোণৰ খাৰু-কলিজাৰ ছাঁ: এই উপন্যাসখন 'বনলতা'ই প্ৰকাশ কৰে ২০১৬ চনত। দীপালি বৰঠাকুৰ-নীলপৱন বৰুৱা দম্পতীৰ জীৱন, কৰ্মৰ লগতে প্ৰধানতঃ তেওঁলোকৰ একক আৰু অনন্য প্ৰেমক লৈ ৰচিত একমাত্ৰ উপন্যাস। গুণী লোকক জীৱনকালতে উপযুক্ত সন্মান প্ৰদৰ্শনৰ প্ৰয়াসত ৰচিত হয় উপন্যাসখন।
* জোনাকৰ পখী উৰে: এই উপন্যাসখন 'বনলতা'ই প্ৰকাশ কৰে ২০১৮ চনত। প্ৰসিদ্ধ সাহিত্যিক হোমেন বৰগোহাঞিয়ে অদ্যাপি লিখা অন্তিম গল্প 'গৰখীয়া'ৰ উপন্যাসীকৰণ 'জোনাকৰ পখী উৰে'। গুণী লোকক জীৱনকালতে উপযুক্ত সন্মান প্ৰদৰ্শনৰ প্ৰয়াসত ৰচিত হয় উপন্যাসখন।
* হিংৰামীয়া-প্ৰ: নৱ প্ৰজন্মৰ আৱেগ, অনুভূতি, সপোন, লাইফষ্টাইলক লৈ ৰচিত এই উপন্যাসখন জ্যোতি প্ৰকাশনে প্ৰকাশ কৰে ২০১৮ চনত।
* লাজ: 'বনলতা'ই প্ৰকাশ কৰে ২০১৯ চনত। হাৰিয়ানাত প্ৰচলিত অবিশ্বাস্য ম'ল্কি (ক্ৰয় কৰা কইনা) প্ৰথাক লৈ ৰচিত 'লাজ'। উপন্যাসখন হাৰিয়ানা আৰু অসম প্ৰেক্ষাপটত ৰচিত হৈছে।
* তুমি কিয় নোৱাৰিবা! : ছাত্ৰ-ছাত্ৰীৰ বাবে প্ৰেৰণাদায়ক লেখাৰ সংকলনটো ২০১৯ চনত ৰেখা প্ৰকাশনে প্ৰকাশ কৰে।
* চীনক চিনা টান! : সাংবাদিক ৰুবুল দাসৰ লগত যুটীয়াভাৱে লিখা গ্ৰন্থখনত চীনৰ ইতিহাস, বৰ্তমান, ভাৰত-চীন সম্পৰ্ক, বিশ্বৰে চীনৰ সম্পৰ্ক আদি বিষয়ত তথ্যনিৰ্ভৰ আলোকপাত কৰা হৈছে। গ্ৰন্থখন জ্যোতি প্ৰকাশনে ২০২০ চনত প্ৰকাশ কৰে।

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া সাহিত্যিক
অভিজিৎ শাৱন্ত

**অভিজিৎ শাৱন্ত** (; জন্ম অক্টোবৰ ৭, ১৯৮১) মূলতঃ এজন ভাৰতীয় নেপথ্য গায়ক, অভিনেতা আৰু উপস্থাপক।

শ্ৰেণী:ভাৰতীয় কণ্ঠশিল্পী
শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
নিৰোদ কুমাৰ বৰুৱা

** ড° নিৰোদ কুমাৰ বৰুৱা** এগৰাকী অসমীয়া ইতিহাসবিদ। বিগত শতিকাৰ তথা গোপীনাথ বৰদলৈৰ সময়ৰ অসমৰ ইতিহাস অধ্যয়নৰ ক্ষেত্ৰত তেখেত এজন লেখত ল’বলগীয়া ব্যক্তি। ১৯৩৬ চনত অসমৰ নগাঁৱত জন্মগ্ৰহণ কৰা বৰুৱাই কটন কলেজ আৰু বেনাৰস হিন্দু বিশ্ব বিদ্যালয়ত অধ্যয়ন কৰিছিল। তাৰ পিছত তেখেতে ‘লণ্ডন’ আৰু ‘বন’ বিশ্ববিদ্যালয়ৰ পৰা দুবাৰকৈ পি. এইচ. ডি. সম্পূৰ্ণ কৰি জাৰ্মানীত নিগাজিকৈ বাস কৰিবলৈ লয়।

## জন্ম আৰু পৰিয়াল
১৯৩৬ চনত নগাঁৱত বৰুৱাৰ জন্ম হয়। তেখেতৰ পিতৃ আছিল ডা° ললিত কুমাৰ বৰুৱা। এখেতৰ খুৰাক সকলৰ এজন আছিল বিৰিঞ্চি কুমাৰ বৰুৱা।

## শিক্ষা আৰু গৱেষণা
বৰুৱাই কটন কলেজৰ পৰা প্ৰি ইউনিভা্ছিটি সম্পূৰ্ণ কৰাৰ পিছত বেনাৰছ হিন্দু বিশ্ববিদ্যালয়ৰ পৰা বিএ, এমএ (বুৰঞ্জী) আৰু আইনৰ শিক্ষা সম্পূৰ্ণ কৰে। ১৯৬১ চনত তেখেত লণ্ডনলৈ গৈ লণ্ডন বিশ্ববিদ্যালয়ৰ পৰা ১৯৬৪ চনত পিএইচডি ডিগ্ৰী অৰ্জন কৰে।

১৯৭৫ চনত জাৰ্মানীৰ বন বিশ্ববিদ্যালয়ৰ পৰা তেখেতে ‘ভাৰত-জাৰ্মান সম্পৰ্ক’ বিষয়ত দ্বিতীয়টো পিএইচডি ডিগ্ৰী অৰ্জন কৰে।

## কৰ্মজীৱন
বৰুৱা Universities of Koln আৰু Heidelberg ত গৱেষণা ফেল’ হিচাপে কাৰ্য্যনিৰ্বাহ কৰিছিল। ১৯৬৫ ৰ পৰা ১৯৭০ চনলৈ তেখেতে দিল্লী বিশ্ববিদ্যালয়ত ‘Constitutional History of England’ বিষয়টো এমএ শ্ৰেণীত পঢ়ুৱাইছিল।

## গ্ৰন্থপঞ্জী
### নিৰ্বাচিত গৱেষণা-পত্ৰ
### ইংৰাজী ভাষাৰ গ্ৰন্থ
# Gopinath Bardoloi, 'the Assam problem' and Nehru's centre, Bhabani Books (1 January 2010)
# Chatto: The Life and Times of an Indian Anti-Imperialist in Europe, Oxford University Press (16 July 2004)
# India and the Official Germany, 1886-1914, Peter Lang AG (31 December 1977)
# David Scott in North East India 1803-1831: Bhabani Books, Guwahati (Second Edition 2015)
# Germany and the Indians: Between the Wars,
# Franz Josef Furtwangler and India: A German Trade Union Internationalist's extraordinary engagement with India, (Co-author: Elisabeth Barooah),

### অসমীয়া ভাষাৰ গ্ৰন্থ
# পশ্চিম কলা, জাৰ্ণাল এম্পৰিয়াম, নলবাৰী (১৯৯৫)
# বৰদলৈ দিনলেখা প্ৰথম খণ্ড, প্ৰকাশন পৰিষদ, গুৱাহাটী (২০০০)
# বৰদলৈ দিনলেখা দ্বিতীয় খণ্ড, প্ৰকাশন পৰিষদ, গুৱাহাটী (২০০১)
# মোহিনী কলাৰ ছবি, পূৰ্বাঞ্চল প্ৰকাশ, গুৱাহাটী (১৯৯৭)
# ইউৰোপীয় মোজেইক, বনলতা, ডিব্ৰুগড় (১৯৯৬)
# ভীমকৰ্মা ডা° ললিত কুমাৰ বৰুৱা (সহ সম্পাদক), গুৱাহাটী (১৯৮৬)
# এজন সত্যাগ্ৰহীৰ ৰাজনীতি: গোপীনাথ বৰদলৈ আৰু আসাম তেতিয়া আৰু এতিয়া, নগাঁও (২০১০)
# অজাতশত্ৰু জননেতা ডাক্তৰ ভূবনেশ্বৰ বৰুৱা, বীণা লাইব্ৰেৰী, গুৱাহাটী (১৯৯৪) 

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জাৰ্মানীৰ ব্যক্তি
শ্ৰেণী:ভাৰতৰ ইতিহাসবিদ
শ্ৰেণী:অ-কাহিনীমূলক গ্ৰন্থৰ লেখক
খাদ্য

**খাদ্য** হৈছে জীৱৰ পুষ্টিত সহায়তা প্ৰদানৰ বাবে খোৱা কিছুমান পদাৰ্থ। খাদ্যত সাধাৰণত উদ্ভিদ বা প্ৰাণীজ উৎস থাকে আৰু প্ৰয়োজনীয় পুষ্টি উপাদান যেনে শৰ্কৰা, চৰ্বী, প্ৰটিন, ভিটামিন বা খনিজ লৱণ থাকে। শক্তি আহৰণ, জীৱন ধাৰণ আৰু বৃদ্ধি উদ্দীপনৰ বাবে জীৱই বা জীৱকোষে খাদ্য গ্ৰহণ কৰে।

ঐতিহাসিকভাৱে, মানুহে দুটা পদ্ধতিৰ মাধ্যমেৰে খাদ্য সুৰক্ষা কৰিছিল: চিকাৰ আৰু সংগ্ৰহ আৰু কৃষিকাৰ্যৰ দ্বাৰা, ফলত আধুনিক মানুহ প্ৰধানকৈ সৰ্বভক্ষী হয়। বিশ্বজুৰি মানৱ সমাজে ঔষধি, মছলা আদিকে ধৰি খাদ্যৰ বিভিন্ন প্ৰকাৰৰ কৌশল আৰু অসংখ্য ৰন্ধন প্ৰকৰণ আৱিষ্কাৰ কৰিছে।

বৰ্তমান, বিশ্বৰ ক্ৰমবৰ্ধমান জনসংখ্যাৰ বাবে প্ৰয়োজনীয় খাদ্যশক্তিৰ সিংহভাগেই খাদ্য শিল্পই সৰবৰাহ কৰে। খাদ্য সুৰক্ষা আৰু খাদ্য সংৰক্ষণ International Association for Food Protection, World Resources Institute, World Food Programme, Food and Agriculture Organization, আৰু International Food Information Councilৰ দৰে সংস্থাৰ দ্বাৰা পৰ্যবেক্ষণ কৰা হয়। এই সংস্থাবোৰে খাদ্যৰ স্থায়িত্ব, জৈৱ বৈচিত্ৰ্য, জলবায়ু পৰিবৰ্তন, পুষ্টি অৰ্থনীতি, জনসংখ্যা বৃদ্ধি, জল সৰবৰাহ আৰু উপলভ্যতাৰ দৰে বিষয়সমূহ পৰিচালনা কৰে।

## খাদ্যৰ উৎস
বেছিভাগ খাদ্য উদ্ভিদৰ পৰা আহৰণ কৰা হয়। কিছুমান খাদ্য উদ্ভিদৰ পৰা পোনপতীয়াকৈ আহৰণ কৰা হয়; আনকি খাদ্য উত্স হিচাপে ব্যবহৃত প্ৰাণীসমূহেও উদ্ভিদকেই খাদ্য হিচাপে গ্ৰহণ কৰে। চিৰিয়াল শস্য হ'ল বিশ্বৰ সকলোতকৈ বেছি খাদ্য শক্তি নিহিত শস্য। সকলো প্ৰকাৰৰ শস্যৰ ভিতৰত ভুট্টা (ভুট্টা), ঘেঁহু আৰু চাউলৰ পৰা বিশ্বব্যাপী সমস্ত শস্য উত্পাদনৰ ৮৭% আহৰণ কৰা হয়। বিশ্বব্যাপী উত্পাদিত বেছিভাগ শস্য পোহনীয়া প্ৰাণীক খাবলৈ দিয়া হয়।

কিছুমান খাদ্য উদ্ভিদ বা প্ৰাণীৰ পৰা আহৰণ কৰা নহয়, যেনে কাঠফুলা। এইবিলাক বিভিন্ন ধৰণৰ ভেঁকুৰৰ পৰা আহৰণ কৰা হয়। পাওৰুটি, সুৰাজাতীয় পানীয়, পনীৰ, আচাৰ, দৈ আদি প্ৰস্তুতকৰণত ভেঁকুৰ বা বেক্টেৰিয়া ব্যৱহাৰ কৰা হয়। খাদ্যৰ সংৰক্ষণ তথা ৰূপান্তৰণৰ বাবে নিমখ, বেকিং চডা আদিৰ দৰে অজৈৱিক পদাৰ্থও ব্যৱহাৰ কৰা হয়।

## তথ্য সংগ্ৰহ

শ্ৰেণী:খাদ্য
বিত্তীয় বজাৰ

**বিত্তীয় বজাৰ** () হ’ল এক প্ৰণালীবদ্ধ প্ৰতিষ্ঠানিক ব্যৱস্থা য’ত বিভিন্ন প্ৰকাৰৰ বিত্তীয় সম্পদ আৰু ঋণ আহিলাবোৰ যেনে- কাগজী মুদ্ৰা, চেক, বেংক আমানত, বিল, বণ্ড, প্ৰতিশ্ৰুতি পত্ৰ, নিৰাপত্তা পত্ৰ, ঋণপত্ৰ ইত্যাদিৰ লেনদেন সংঘটিত হয়।

বিভিন্ন প্ৰকাৰৰ বিত্তীয় দাবী (Financial claimed), পৰিসম্পদ (Assets), সেৱা (Services) আৰু নিৰাপত্তাপত্ৰৰ (Securities) ক্ৰয় আৰু বিক্ৰয়ৰ (Buying and Selling) সহায়ক ব্যৱস্থাপনাকে অথবা কেন্দ্ৰকে বিত্তীয় বজাৰ বুলি কোৱা হয়।

## বিত্তীয় বজাৰৰ শ্ৰেণীবিভাগ

## তথ্যসূত্ৰ

শ্ৰেণী:অৰ্থনীতি
শ্ৰেণী:বাণিজ্য
নয়নদীপ ডেকা বৰুৱা

**নয়নদীপ ডেকা বৰুৱা** (জন্ম ১৯৭২) এজন ভাৰতীয় গণিতজ্ঞ। বৰ্তমান তেজপুৰ বিশ্ববিদ্যালয়ৰ গণিত বিভাগৰ এজন অধ্যাপক। ৰামানুজনৰ গণিতৰ সৈতে জড়িত কৰ্মৰাজিৰ বাবে তেওঁ জনাজাত। বিশেষকৈ তেওঁ সহযোগীসকলৰ সৈতে লগ লাগি বিভিন্ন পদ্ধতিৰে বিভিন্ন বিভাজন ফলনৰ ৰামানুজন-সদৃশ সৰ্বাংগসম সম্পৰ্ক(Ramanujan type congruences)ৰ বিকাশ সাধন কৰিছে। 

## জীৱনী
শিৱসাগৰত নয়নদীপ ডেকা বৰুৱাৰ শিক্ষাজীৱন আৰম্ভ হয়। গুৱাহাটীৰ কটন মহাবিদ্যালয়ৰ পৰা ১৯৯২ চনত তেওঁ গণিতত স্নাতক ডিগ্ৰী লাভ কৰে। ১৯৯৫ চনত তেওঁ আই আই টি কানপুৰৰ পৰা গণিতত স্নাতকোত্তৰ ডিগ্ৰী লাভ কৰে আৰু তেজপুৰ বিশ্ববিদ্যালয়ৰ পৰা ২০০১ চনত পি এইচ ডি সম্পূৰ্ণ কৰে। তেওঁৰ পি এইচ ডিৰ গৱেষণা পত্ৰৰ বিষয় আছিল *Contributions to Ramanujan's Schlafli-type Modular Equations, Class Invariants, Theta-functions, and Continued Fractions*.শিলচৰৰ অসম বিশ্ববিদ্যালয়ত কিছুমাহ কটোৱাৰ পিছতে ১৯৯৭ চনত তেজপুৰ বিশ্ববিদ্যালয়ৰ প্ৰবক্তা হিচাপে যোগদান কৰাৰ পিছত তেওঁ ২০০৯ চনত অধ্যাপক হয়।
২০০৬-০৭ বৰ্ষত এবছৰৰ বাবে তেওঁ আৰবানা-চেম্পেইনৰ ইলিন'জ বিশ্ববিদ্যালয়ত ব্ৰুচ চি বাৰ্ণ্টৰ সৈতে কাম কৰিছিল।

## বঁটা আৰু সন্মান
# ২০০৪ চনত ইণ্ডিয়ান ছায়েন্স কংগ্ৰেছ এছছিয়েচনৰ পৰা নয়নদীপ ডেকাবৰুৱাই যুৱ বিজ্ঞানী বঁটা লাভ কৰিছিল। 
# ২০০৫-০৬ চনত তেওঁ ভাৰত চৰকাৰৰ বিজ্ঞান আৰু প্ৰযুক্তিবিদ্যা বিভাগৰ পৰা এটা BOYSCAST ফেলোশ্বিপ লাভ কৰিছিল।

## পেচাগত অৱদান
বিভিন্ন বিষয়ত নয়নদীপ ডেকাবৰুৱাই প্ৰায় ৬০খন গৱেষণা পত্ৰ লিখিছে। বিষয়সমূহ হৈছে *বিশিষ্ট ফলন(special functions)*, *মাপাংকীয় সমীকৰণ(modular equation)*, *প্ৰাথমিক অতিগুণোত্তৰ শ্ৰেণী(Basic hypergeometric series)*, ''বিভাজন তত্ত্ব (Theory of Partitions), অবিৰত ভগ্নাংশ (Continued fractions) আদি।
তেওঁ বৰ্তমানলৈকে ১১জন শিক্ষাৰ্থীৰ পি এইচ ডিৰ গাইড হিচাপে কাম কৰিছে।
বিশ্ববিদ্যালয়ৰ শিক্ষাৰ লগত জড়িত বিভিন্ন সমিতিৰ সদস্য হিচাপে তেখেতে কাম কৰিছে।

## সাহিত্যিক অৱদান
* ৰামানুজন আৰু তেওঁৰ গণিত

## গৱেষণা-পত্ৰ
# 
# 
# 
# 
#
#
#
#
#
#
#
#
#
#

## তথ্যউৎস

## লগতে চাওক
* কামেশ্বৰ দাস
* জ্যোতিপ্ৰসাদ মেধি
* ভূপতি চন্দ্ৰ ডেকা
* খনীন্দ্ৰ চন্দ্ৰ চৌধুৰী
* অনুপম শইকীয়া (গণিতজ্ঞ)
* দিলীপ কুমাৰ দত্ত

## বাহ্যিক সংযোগ
*personal homepage

শ্ৰেণী:গণিতজ্ঞ
শ্ৰেণী:ভাৰতীয় গণিতজ্ঞ
শ্ৰেণী:অসমীয়া গণিতজ্ঞ
শ্ৰেণী:জীৱিত ব্যক্তি
মুদ্ৰা বজাৰ

**মুদ্ৰা বজাৰ** () হ’ল এক প্ৰণালীবদ্ধ প্ৰতিষ্ঠানিক ব্যৱস্থা য’ত ধৰুৱাক প্ৰয়োজনীয় পুঁজিৰ যোগান ধৰা হয়। সেয়েহে এই বজাৰত হ্ৰাস্বকালীন
প্ৰকৃতিৰ নিৰাপত্তা পত্ৰৰ লেনদেন বা বিনিময় কৰা হয়। ই বিত্তীয় বজাৰৰ এক আৱশ্যকীয় অংশ।

প্ৰকৃততে যিখন বজাৰত মুদ্ৰা ঋণ দিয়া বা লোৱা হয় সেইখন বজাৰকে মুদ্ৰা বজাৰ বুলি কোৱা হয়। এই বজাৰৰ মূল বৈশিষ্ট্য হ’ল হ্ৰস্বকালীন ঋণৰ ব্যৱস্থা কৰা। মুদ্ৰা বজাৰত নগদ বা মুদ্ৰাৰ লেনদেনৰ বিপৰীতে বিনিময় পত্ৰ, ব্যৱসায়িক বিল আৰু ট্ৰেজাৰী বিল তথা অন্যান্য হ্ৰস্বকালীন সময়ৰ বাবে কৰা আহিলাৰ লেনদেন কৰা হয়।

## সংজ্ঞা
* জে. এছ. জি. উইলচনৰ মতে, ব্যক্তিগত পৰ্যায়ৰ সলনি আনুষ্ঠানিকভাৱে মৌদ্ৰিক পৰি সম্পদ লেনদেনৰ কেন্দ্ৰকে মুদ্ৰা বজাৰ বুলি কোৱা হয়। (According to J. S. G. Wilson, Money Market is defined as “a centre in which financial institutions congregate for the purpose of dealing impersonally in monetary assets.”)
* ক্ৰোথাৰৰ মতে, প্ৰায় মুদ্ৰাৰ বিভিন্ন পৰ্যায়ৰ কাম কাজৰ লগত নিয়োজিত বিভিন্ন ব্যৱসায় প্ৰতিষ্ঠানসমূহক সামুহিকভাৱে মুদ্ৰা বজাৰ বুলি কোৱা হয়।

## মুদ্ৰা বজাৰৰ উপবজাৰসমূহ
* তলবী মুদ্ৰা বজাৰ (Call money market)
* কোষাগাৰ বিল বজাৰ (Treasury bill market)
* বাণিজ্যিক বিল বজাৰ (Commercial bill market)
* হ্ৰস্বকালীন ঋণ বজাৰ (Short term loan market)

## ভাৰতীয় মুদ্ৰা বজাৰৰ বৈশিষ্ট্য
# এইখন গাইগুটীয়া বজাৰ (Single market) নহৈ কেইবাখনো বজাৰৰ এটা উমৈহতীয়া গোট হয়, য’ত বিভিন্ন প্ৰকাৰৰ সঁজুলি বা আহিলাৰ লেনদেন অথবা বিনিময় কৰা হয়।
# এই বজাৰখন হ’ল হ্ৰস্বকালীন ঋণ আহিলাৰ এখন পাইকাৰী বজাৰ (Wholesale market)।
# অংশগ্ৰহণকাৰীৰ ঐশ্বৰ্য (Credit worthiness) হ’ল গুৰুত্বপূৰ্ণ উপাদান য’ত মুখ্য বৈশিষ্ট্যই হ’ল সন্মান কৰা (Honour) অৰ্থাৎ ঋণগ্ৰহণৰ ক্ষমতাক সন্মান জনোৱাটো হ’ল মূল বৈশিষ্ট্য।
# ৰিজাৰ্ভ বেংক (RBI), ভাৰতীয় বাট্টা আৰু বিত্ত ভৱন (DFHI), মিউচুৱেল ফাণ্ড (Mutual Funds), বেংক, নিগমীয় বিনিয়োগকাৰী, অনাবেংকিং বিত্তীয় কোম্পানী (NBFC), ৰাজ্য চৰকাৰ, ভৱিষ্যনিধি, প্ৰাথমিক লেনদেন (Primary Dealer), ভাৰতীয় প্ৰতিভূতি বেহাবেপাৰ নিগম (STCI), ৰাজহুৱা খণ্ডৰ প্ৰতিষ্ঠান (PSU), প্ৰবাসী ভাৰতীয় (NRI) আৰু বৈদেশিক নিগমীয় খণ্ড (Overseas Corporation Bodies) ইত্যাদিৰ দ্বাৰা ভাৰতীয় মুদ্ৰা বজাৰৰ সংগঠন কৰা হৈছে অৰ্থাৎ এই প্ৰতিষ্ঠানবোৰৰ অংশীদাৰত্বৰে ভাৰতীয় মুদ্ৰা বজাৰ সমৃদ্ধ হৈ আছে।
# ভাৰতীয় মুদ্ৰা বজাৰখন হ’ল আৱশ্যকতাৰ ওপৰত প্ৰতিষ্ঠিত বজাৰ য’ত চাহিদা আৰু যোগানে বজাৰৰ আকৃতি নিৰ্ণয় কৰে।

## তথ্য সংগ্ৰহ

শ্ৰেণী:অৰ্থনীতি
অনুপম শইকীয়া (দ্ব্যৰ্থতা দূৰীকৰণ পৃষ্ঠা)

অসমৰ একাধিক ব্যক্তিক **অনুপম শইকীয়া** নামেৰে জনা যায়। অনুপম শইকীয়াই তলৰ ব্যক্তিসকলক বুজাব পাৰে:
* অনুপম শইকীয়া (গণিতজ্ঞ): অসমৰ এগৰাকী গণিতজ্ঞ আৰু অধ্যাপক
* অনুপম শইকীয়া (কণ্ঠশিল্পী): অসমৰ এগৰাকী কণ্ঠশিল্পী

শ্ৰেণী:দ্ব্যৰ্থতা দূৰীকৰণ পৃষ্ঠা
যৌগিক সংখ্যা

**যৌগিক সংখ্যা** () যি বিলাক সংখ্যাৰ উৎপাদক দুটাতকৈ অধিক, তেনেবোৰ সংখ্যাক যৌগিক সংখ্যা বোলে। যেনে– ৪, ৬, ৮, ১০, ১২ ইত্যাদি।

## টোকা


## তথ্য সংগ্ৰহ

শ্ৰেণী:সংখ্যা
ৰিচাৰ্ড উইলিয়াম টিম

**ড॰ ৰিচাৰ্ড উইলিয়াম টিম** (; ২ মাৰ্চ ১৯২৩ – ১১ ছেপ্টেম্বৰ ২০২০) এগৰাকী আমেৰিকান জীৱবিজ্ঞানী, খ্ৰীষ্টান যাজক, শিক্ষাবিদ, গৱেষক আৰু সমাজকৰ্মী আছিল। তেওঁ নটৰ ডেম কলেজৰ অন্যতম প্ৰতিষ্ঠাপক আছিল। তদুপৰি ১৯৭০ চনৰ পৰা ১৯৭১ চনলৈ কলেজৰ অধ্যক্ষৰ আসন শুৱনি কৰিছিল। তেওঁ ২৫০ৰো অধিক জীৱ প্ৰজাতি আৱিষ্কাৰ কৰিছিল।

## প্ৰাৰম্ভিক জীৱন
১৯২৩ চনৰ ২ মাৰ্চ তাৰিখে আমেৰিকা যুক্তৰাষ্ট্ৰৰ ইণ্ডিয়ানা ৰাজ্যৰ ছাউথ বেণ্ডত ৰিচাৰ্ড উইলিয়াম টিমৰ জন্ম হৈছিল। তেওঁৰ পিতৃ জোছেফ আৰু মাতৃ জোছেফিন অটেন। তেওঁ চাৰজন সন্তানৰ ভিতৰত দ্বিতীয় সন্তান আছিল। তেওঁৰ বড় ভাই বব দ্বিতীয় বিশ্বযুদ্ধত মৃত্যুবৰণ কৰে। টিমৰ পিতৃ জোছেফ পুলম্যান কোম্পানীৰ এজন পে-মাষ্টাৰ আছিল।

## শিক্ষা জীৱন
টিম ছেইণ্ট মে'ৰিজ গ্ৰেড স্কুলত শিক্ষা আৰম্ভ কৰে। তাৰপিছত তেওঁ হলি ক্ৰছ সন্ন্যাস সংঘ পৰিচালিত ছেইণ্ট মে'ৰিজ হাই স্কুলত নাম ভৰ্তি কৰে।

স্কুলীয়া শিক্ষা শেষ কৰি তেওঁ নটৰ ডেম বিশ্ববিদ্যালয়ত দৰ্শন অধ্যয়ন কৰে। ১৯৪৫ চনত তেওঁ স্নাতক ডিগ্ৰী অৰ্জন কৰে। তাৰপিছত তেওঁ কেথলিক ইউনিভাৰ্ছিটী অৱ আমেৰিকাত নাম ভৰ্তি কৰে। এইদৰেই ১৯৫১ চনত জীৱবিজ্ঞান বিষয়ত স্নাতকোত্তৰ ডিগ্ৰী আৰু ১৯৫২ চনত প্যাৰাছাইটোল'জী বিষয়ত ডক্তৰেট ডিগ্ৰী লাভ কৰে।

## বঁটা আৰু সন্মান
টিম তেওঁৰ কৰ্মৰ বাবে বহুতো ৰাষ্ট্ৰীয় আৰু আন্তঃৰাষ্ট্ৰীয় বঁটা আৰু সন্মান লাভ কৰিছে। তাৰে ভিতৰত উল্লেখযোগ্য সমূহ হল:
* ৰমন মেগছেছে বঁটা (শান্তি আৰু আন্তৰ্জাতিক বুজাপৰা)– ১৯৮৭
* আবু ছাইদ চৌধুৰী বঁটা– ১৯৮৭
* মুক্তিযুদ্ধ মৈত্ৰী বঁটা (বাংলাদেশ চৰকাৰ)– ২০১২

## তথ্য সংগ্ৰহ

## বাহ্যিক সংযোগ
* 
*ৰমন মেগছেছে বঁটা ফাউণ্ডেচনৰ ৱেবচাইটত ৰিচাৰ্ড উইলিয়াম টিমৰ জীবনী
*নেমপ্লেক্সৰ ৱেবচাইটত ৰিচাৰ্ড টিমৰ জীবনী 

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
শ্ৰেণী:জীৱবিজ্ঞানী
শ্ৰেণী:সমাজকৰ্মী
শ্ৰেণী:শিক্ষাবিদ
শ্ৰেণী:আমেৰিকান লেখক
শ্ৰেণী:ৰমন মেগছেছে বঁটা বিজয়ী
তঞ্চঙ্গ্যা ভাষা

**তঞ্চঙ্গ্যা** হৈছে বাংলাদেশৰ পাৰ্বত্য চট্টগ্ৰাম, ভাৰতৰ ত্ৰিপুৰা আৰু মিজোৰাম ৰাজ্য আৰু ম্যানমাৰৰ ৰাখাইন ৰাজ্যত প্ৰচলিত এটা ভাষা। ই এটা ভাৰত-আৰ্য ভাষা যদিও কোনো কোনো বিদ্বানৰ মতে ই তিব্বত-বৰ্মীয় ভাষা। ইয়াৰ চাকমা আৰু চট্টগ্ৰামীয়া ভাষাৰ সৈতে ওতঃপ্ৰোত সম্পৰ্ক আছে।

## তথ্য সংগ্ৰহ

শ্ৰেণী:ভাষা
শ্ৰেণী:বাংলাদেশৰ ভাষা
ষ্টাৰপ্লাছ

**ষ্টাৰপ্লাছ** () হৈছে এটা ভাৰতীয় মনোৰঞ্জনধৰ্মী মাচুলযুক্ত দূৰদৰ্শন চেনেল। ইয়াৰ গৰাকী হৈছে দ্য ৱল্ট ডিজনী কোম্পানী ইণ্ডিয়াৰ গৌণ কোম্পানী ষ্টাৰ ইণ্ডিয়া। এই চেনেলটোত নাটক, কৌতুকধৰ্মী অনুষ্ঠান, ৰিয়েলিটী শ্ব', আৰু চলচিত্ৰ সম্প্ৰচাৰিত হয়। 

## তথ্য সংগ্ৰহ

শ্ৰেণী: টেলিভিছন চেনেল
শ্ৰেণী:পোখালি
শিলঘাট

**শিলঘাট** () হৈছে অসমৰ নগাঁও জিলাৰ অন্তৰ্গত আৰু ব্ৰহ্মপুত্ৰৰ দক্ষিণ পাৰত অৱস্থিত এখন চহৰ। নগাঁও চহৰৰ পৰা ইয়াৰ দূৰত্ব প্ৰায় ৫২ কিলোমিটাৰ। শিলঘাটত থকা অন্যতম আকৰ্ষণীয় ঠাইসমূহ হৈছে হাতীমূৰা মন্দিৰ, কামাখ্যা দেৱালয়, ত্ৰিশূলধাৰী মন্দিৰ, সামন্তগিৰি আদি। শিলঘাটত এটি মৰাপাটৰ কলো আছে।

## শ্ৰীশ্ৰী কামাখ্যা দেৱালয়
শিলঘাটত থকা কামাখ্য দেৱালয় হৈছে শিলঘাটৰ এতি পুৰণি মন্দিৰ। মন্দিৰটি ১৭৪৫ খ্ৰীষ্টাব্দত(১৬৬৭ শক)ত স্থাপিত। দেৱালয়টি ব্ৰহ্মপুত্ৰ নদীৰ পাৰত অৱস্থিত।

## অশোকাষ্টমী মেলা
প্ৰতি বছৰে শিলঘাটত অশোকাষ্টমী মেলা অনুষ্ঠিত হয় চ'ত মাহৰ শুক্লা অষ্টমী তিথিত এই মেলা শিলঘাটত পালন কৰা হয়। প্ৰবাদ আছে যে। অষ্টমী তিথিতেই গংগা নদীৰ কিছু জলধাৰা আহি ব্ৰহ্মপুত্ৰত পৰেহি। সেইবাবে সেই সময়ত ব্ৰহ্মপুত্ৰ নদীখন গঙ্গাৰ দৰেই পবিত্ৰ হৈ থাকে। বহু লোকে এই দিনটোতে আত্মীয়-কুটুম্বৰ মৃতকৰ অস্থি আদি ব্ৰহ্মপুত্ৰৰ বুকুত বিসৰ্জন দিয়ে।

## অসম সমবায় মৰাপাট কল
অসম সমবায় মৰাপাট কল (The Assam Co-operative Jute Mills Ltd.) হৈছে শিলঘাটত থকা মৰাপাট-উৎপাদনৰ কাৰখানা। সমবায় পদ্ধতিৰে কাৰ্যক্ষম হৈ থকা এইটোৱেই হৈছে ভাৰতৰ একমাত্ৰ কল। ১৯৫৯ চনত এই কলটি "অসম সমবায় সমাজ আইন" (Assam Co-operative Societies Act) পঞ্জীভুক্ত কৰা হৈছিল আৰু অনেক বাধা-সংগ্ৰাম অতিক্ৰম কৰি এই কলটো ১৯৭০ চনত কাৰ্যক্ষম কৰি তোলা হয়। প্ৰাৰম্ভিক পৰ্যায়ত এই কলটোত ১ কোটি ৫০ লাখ টকা বিনিয়োগ কৰা হৈছিল। চৌধ্য বছৰ ধৰি প্ৰতিকূল বতৰৰ মাজত চলি থকাৰ পাছত ১৯৮৪ চনৰ মাৰ্চত কলটো বন্ধ কৰি দিব লগা হৈছিল। বিত্তীয় অচলাৱস্থা আৰু আন কেতবোৰ আন্তঃগাঁঠনিজড়িত সমস্যাও ইয়াৰ মূল কাৰণ আছিল। প্ৰায় দুবছৰ ধৰি এই কলটো বন্ধ হৈ আছিল। ১৯৮৬ চনৰ জানুৱাৰী মাহত কলটো অসম চুক্তিৰ আধাৰত পুনৰ কাৰ্যক্ষম কৰি তোলা হ'ল। এইবাৰ কেন্দ্ৰত থকা চৰকাৰে বিত্তীয় অনুদান আগবঢ়ালে। লগতে ৰাজ্য চৰকাৰেও সহায় কৰিলে। কিন্তু ইয়াৰ পাছতো বিত্তীয় অৱস্থা সন্তোষজনক হৈ নুঠিল আৰু আয় আৰু খৰচৰ মাজত একধৰণৰ অসমতাই গা কৰি উঠিল। অৱশেষত নীৰৱচ্ছিন্ন চেষ্টাৰ ফলত ১৯৯২-৯৩ চনৰ পৰা এই কলটোৰ আৰ্থিক অৱস্থা সুস্থিৰ হ'বলৈ আৰম্ভ কৰিলে। ইয়াৰ পিছৰ পৰা মৰাপাটৰ কলটোৱে ধাৰাবাহিকভাৱে ইতিবাচক আৰ্থিক প্ৰগতি লাভ কৰিবলৈ সক্ষম হৈছে। বৰ্তমান ইয়াৰ বিত্তীয় অৱস্থা সুস্থিৰ।

## পৰিবহণ
শিলঘাটৰ নিকতৱৰ্তী বিমানবন্দৰটো তেজপুৰৰ পৰা দহ কিলোমিটাৰ নিলগৰ শালনীত আছে। 
ৰেল যাতায়াতৰ বাবে শিলঘাট টাউন ৰে'লৱে ষ্টেছনো আছে। আলিপুৰদুৱাৰ - শিলঘাট টাউন ৰাজ্য ৰাণী এক্সপ্ৰেছ, নগাঁও এক্সপ্ৰেছ আৰু গুৱাহাটী - শিলঘাট টাউন ডেমু যাত্ৰীবাহী এইটো ষ্টেছনৰ পৰা চলাচল কৰা ট্ৰেইন। চহৰৰ মাজেৰে ৫২ নং ৰাষ্ট্ৰীয় ঘাইপথটো পাৰ হৈ গৈছে।

## শিলঘাট মাল্টিমোডেল নৌপথ টাৰ্মিনেল
ব্ৰহ্মপুত্ৰৰ ওপৰত থকা *শিলঘাট মাল্টিমোডেল নৌপথ টাৰ্মিনেল*টোক ৰাষ্ট্ৰীয় নৌপথ-২ হিচাপে নামকৰণ কৰা হৈছে। এইটো ভাৰতমালা আৰু সাগৰমাল প্ৰকল্পৰ অংশ।
## বাহ্যিক সংযোগ
*শিলঘাট
## চিত্ৰমালা

Image:শিলঘাটৰ পৰা দৃশ্যমান হোৱা ব্ৰহ্মপুত্ৰ-২.jpg|thumb|শিলঘাটৰ বুকুত ব্ৰহ্মপুত্ৰ নদী
Image:কামাখ্যা দেৱালয়, শিলঘাট-২.jpg|কামাখ্যা দেৱালয়
Image:শিলঘাটৰ ব্ৰহ্মপুত্ৰৰ পাৰত ৰৈ থকা অৱস্থাত এখন ফেৰী.jpg|শিলঘাটৰ নৌ পৰিবহণ


## তথ্যসূত্ৰ


শ্ৰেণী:অসমৰ নগৰ-মহানগৰ
শ্ৰেণী:নগাঁও জিলা
ফাৰকান্তি

**ফাৰকান্তি** অসমত বসবাস কৰা অন্যতম প্ৰধান জনজাতি ৰাভাসকলৰ শ্ৰাদ্ধ অনুষ্ঠানৰ নাম। ৰংদানী আৰু মায়তৰী ৰাভাসকলৰ মাজতহে এই ফাৰকান্তি উৎসৱৰ প্ৰচলন আছে। এই শ্ৰাদ্ধ অনুষ্ঠানত ইনাই-বিনাই কান্দি একধৰণৰ শোকগীত পৰিৱেশন কৰা হয়। ইয়াকে ফাৰকান্তি গীত বোলা হয়। এই গীত পৰিৱেশনত বিলাপ কৰি কন্দা এজন বিশেষ ব্যক্তিয়ে সূত্ৰধাৰীৰ ভূমিকা পালন কৰে। এই সূত্ৰধাৰী কান্দোতাজনে কাণ টুকুৰী (সৰু তাল) নামৰ এবিধ তাল বজায় কান্দোনৰ লগে লগে। লগতে সুৰ-তাল মিলাই মৃতকৰ আত্মীয়-স্বজনেও কান্দে। সূত্ৰধাৰীয়ে ঈশ্বৰ আৰু মৃতকৰ আত্মাক প্ৰাৰ্থনা জনায়। মৃতকে পুনৰ জন্ম গ্ৰহণ কৰিলে যাতে কোনো ভক্ষণীয় প্ৰাণী হৈ জন্ম গ্ৰহণ নকৰে তাকে কামনা কৰে। ৰংদানী আৰু মায়তৰী ৰাভাসকলৰ প্ৰত্যেক ঘৰতে এযোৰ কাণ টুকুৰী আৰু এসাঁজ খাং বাহ (জামা-যুৰীয়া) ৰখাতো এক প্ৰকাৰৰ বাধ্যতামূলক সামাজিক দস্তুৰ। শ্ৰাদ্ধৰ দিনা ফাৰকান্তি গীত গাব জনা সূত্ৰধাৰজনে প্ৰথমতে তাল বজাই বিলাপ কৰি কান্দে আৰু তাৰ লগে লগে ধ্বনিত হৈ উঠে কাৰাবাঁহী, খাম, কাঁহ, শিঙা আদিৰ কৰুণ সুৰৰ মূৰ্চ্ছনা। এই সুৰৰ মূৰ্চ্ছনাত এসময়ত উপস্থিত সকলোটিয়ে পৰিমাৰ্জিত আৰু হৃদয়স্পৰ্শী লয়লাস ভঙ্গীমাৰে নৃত্য কৰিবলৈ ধৰে। জন্মান্তৰবাদত বিশ্বাস, বৈধৱ্যৰ দাৰুণ বেদনা অকালতে সাৱটি লোৱা ফুলবাৰী গাভৰুৰ প্ৰতি কটাক্ষ, মাছৰোকা, বাঢ়ৈটোকা, বাটিকটিকা চৰাইৰ প্ৰতি মৃতকৰ পৰৱৰ্তী জীৱন সমন্ধে প্ৰশ্ন নিক্ষেপ আদি বিভিন্ন বিষয়বস্তুৱে ঠাই পাই এই ফাৰকান্তি গীতসমূহত। গীতবোৰত কৰুণ ৰসৰ লগতে ঠাই ভেদে শৃংগাৰ, হাস্য আদি ৰসৰ প্ৰকাশো দেখা যায়।

## তথ্যসূত্ৰ

শ্ৰেণী:অসমৰ উৎসৱসমূহ
পূব গাৰো পাৰ্বত্য জিলা

**পূব গাৰো পাৰ্বত্য** () ভাৰতৰ মেঘালয় ৰাজ্যৰ এটি প্ৰশাসনিক জিলা। জিলাৰ সদৰ ৱিলিয়ামনগৰত অৱস্থিত। ২০০১ চনৰ লোকপিয়ল অনুসৰি ইয়াৰ জনসংখ্যা ৩১৭,৯১৭জন।

## ইতিহাস
পূব গাৰো পাৰ্বত্য জিলাখন ১৯৭৬ চনত গঠিত হৈছিল, পূৰ্বৰ মেঘালয়ৰ গাৰো পাৰ্বত্য জিলা প্ৰশাসনক জনগণৰ নিকটৱৰ্তী কৰাৰ অৰ্থে পুনৰ সংগঠিত কৰা হৈছিল।

জিলাখনৰ সদৰ কমপ্লেক্সটো মেঘালয় ৰাজ্যৰ প্ৰতিষ্ঠাতা মুখ্যমন্ত্ৰী কেপ্তেইন ৱিলিয়ামচন এ. চাংমাৰ নাম অনুসৰি 'ৱিলিয়ামনগ'ৰ নামকৰণ কৰিছিল। ৱিলিয়ামনগৰ *চিমচাংগ্ৰে*ৰ চিমচাং নদী (Simsang River) ৰ পাৰৰ বিস্তীৰ্ণ সমভূমি অঞ্চলত অৱস্থিত।

## ভূগোল
ৱিলিয়ামনগৰ পূব গাৰো পাৰ্বত্য জিলাৰ জিলা সদৰ। এই জিলাখনৰ আয়তন ২৬০৩ বৰ্গ কিলোমিটাৰ।

## তথ্য সংগ্ৰহ

## বাহ্যিক সংযোগ
* 

শ্ৰেণী:মেঘালয়ৰ জিলা
উত্তৰ গাৰো পাৰ্বত্য জিলা

**উত্তৰ গাৰো পাৰ্বত্য** () ভাৰতৰ মেঘালয় ৰাজ্যৰ এটি প্ৰশাসনিক জিলা। জিলাৰ সদৰ ৰেচুবেলপাৰাত অৱস্থিত। জিলাখনৰ আয়তন ১,১১৩ বৰ্গ কিলোমিটাৰ আৰু ২০০১ চনৰ লোকপিয়ল অনুসৰি ইয়াৰ জনসংখ্যা ১,১৮,৩২৫ জন।

## ইতিহাস
উত্তৰ গাৰো পাৰ্বত্য জিলাখন পূব গাৰো পাৰ্বত্য জিলাৰ পৰা নিৰ্মাণ কৰা হৈছিল। জনসাধাৰণৰ সুবিধাৰ্থে আৰু উন্নত প্ৰশাসনৰ বাবে মেঘালয়ৰ ৰাজ্যপালে পূব গাৰো পাৰ্বত্য জিলাৰ উক্ত ৰেচুবেলপাৰা চিভিল চাব-ডিভিজনক এটি পূৰ্ণাঙ্গ জিলা হিচাবে উন্নীত কৰাৰ বাবে জৰুৰী বুলি মন কৰে।

## ভূগোল
ৰেচুবেলপাৰা উত্তৰ গাৰো পাৰ্বত্য জিলাৰ জিলা সদৰ।

## তথ্যসূত্ৰ

## বাহ্যিক সংযোগ
* 

শ্ৰেণী:মেঘালয়ৰ জিলা
চায়েণ্টিফিক টেম্পেৰামেণ্ট

**চায়েণ্টিফিক টেম্পেৰামেণ্ট**
‘চায়েণ্টিফিক টেম্পেৰামেণ্ট’ হৈছে অসমৰ চৰকাৰী পঞ্জীয়নভূক্ত বিজ্ঞান আৰু বিজ্ঞান মানসিকতাৰ বিকাশ আৰু প্ৰসাৰৰ বাবে কৰ্মৰত অগ্ৰণী সামাজিক অনুষ্ঠান। বিজ্ঞান শিক্ষাৰ বাবে ‘চায়েণ্টিফিক টেম্পেৰামেণ্ট’ সংস্থাই সামাজিক মাধ্যম, চ’চিয়েল মিডিয়াৰ মাধ্যমেৰে বিভিন্ন কাম কৰি আহিছে। সেইদৰে এই সংস্থাৰ পৰাই ‘অনুৰণন’ শীৰ্ষক এখন ই-আলোচনী প্ৰকাশ হৈ আছে। এই আলোচনীখনেই হৈছে অসমৰ প্ৰথম বিজ্ঞান ভিত্তিক ই-আলোচনী। ই-আলোচনীখনৰ ISSN হৈছে- ২৫২৮-২০০৫৫।

## বিৱৰণ
scientifictemperament.in প্লেটফৰ্ম টি অসমৰ অসমীয়া ভাষাৰ সৰ্বপ্ৰথম প্লেটফৰ্ম য’ত মাতৃ ভাষাত বিজ্ঞান আৰু বৈজ্ঞানিক চিন্তা ধাৰাৰ উৎকৰ্ষ সাধনৰ উদ্দেশ্যে একেলেথাৰিয়ে কেইবাটাও বিভাগ সামৰি কাম কৰি থকা হৈছে। এই প্লেটফৰ্ম টি প্ৰথমে আৰম্ভ হৈছিল ইয়ুটিউব চেনেল এটিৰ জৰিয়তে। পৰৱৰ্তী সময়ত ২০১৯ চনৰে বহাগ বিহুৰ মানুহ বিহুৰ দিনাই প্লেটফৰ্মটিৰ ৱেবচাইট এটি মুকলি কৰা হয়। প্লেটফৰ্ম টিৰ বৰ্তমানৰ সভাপতি আৰু ইয়ুটিউবৰ ভিদিঅ’ সমূহৰ তত্ত্বাবধায়ক হিচাপে ৰিপুঞ্জয় বৰদলৈয়ে কাম কৰি আছে। 
এই প্লেটফৰ্মটিৰ পৰা প্ৰকাশ হয় দুমহীয়া বিজ্ঞান ই আলোচনী ‘অনুৰণন’। ইয়াৰ তত্ত্বাবধায়ক হৈছে ডo সংগীতা বৰুৱা। দুমাহৰ মূৰে মূৰে কেইবাটাই জনপ্ৰিয় শিতানলৈ অসমীয়া আৰু ইংৰাজী দুয়োটা ভাষাত প্ৰকাশ পোৱা এই বিজ্ঞান ই আলোচনী খনেই হৈছে International Standard Serial Number (ISSN – ২৫৮২-২০৫৫) থকা অসমৰ প্ৰথমখন বিজ্ঞান ই আলোচনী। এই সংস্থাটোৰ ৱেবচাইটটোৰ লিংক হ’ল scientifictemperament.in। 

## তথ্য সংগ্ৰহ

শ্ৰেণী:ৱেবছাইট
তথ্য প্ৰযুক্তি আইন ২০০০

**তথ্য প্ৰযুক্তি আইন, ২০০০** (; চমু নাম , বা ) হ’ল ভাৰতীয় সংসদৰ এখন আইন (২০২০ চনৰ ২১ নং নথি) যিখনে ২০০০ চনৰ ১৭ অক্টোবৰৰ পৰা কাৰ্যকৰী হয়। ই চাইবাৰ ক্ৰাইম আৰু ইলেকট্ৰনিক বাণিজ্যৰ লেনদেনৰ ওপৰত গুৰুত্ব আৰোপ কৰা ভাৰতৰ প্ৰাথমিক আইন।

## পটভূমি
আন্তৰ্জাতিক বাণিজ্য আইন সম্পৰ্কীয় যুক্তৰাষ্ট্ৰৰ আয়োগটোৱে ১৯৯৬ চনত ইলেক্ট্ৰনিক বাণিজ্যৰ ওপৰত এখন আদৰ্শ আইন (Model Law) যুগুত কৰিছিল। ৰাষ্ট্ৰসংঘৰ সাধাৰণ পৰিষদে ১৯৯৭ চনৰ ৩০ জানুৱাৰী তাৰিখে প্ৰস্তাৱ (Resolution) নং ৫১/১৬২ ৰ জৰিয়তে ইয়াৰ সদস্যভুক্ত ৰাষ্ট্ৰসমূহে তথাকথিত আদৰ্শ আইনখনক সংশোধিত আকাৰত বলবৎকৰণত অনুকূল বিবেচনা কৰে। আদৰ্শ আইনখনে ইলেক্ট্ৰনিক যোগাযোগ ব্যৱস্থা লগতে কাগজ সৰ্বস্ব যোগাযোগ পদ্ধতি প্ৰয়োগকাৰীসকলক সুষম আইনী প্ৰতিৰক্ষা প্ৰদানত গুৰুত্ব আৰোপ কৰে। ভাৰত চৰকাৰেও ইয়াৰ আন্তৰ্জাতিক দায়বদ্ধতা ৰক্ষণাবেক্ষণ দিয়াৰ উদ্দেশ্যে ২০০০ চনত প্ৰযুক্তি সম্পৰ্কীয় এখন আইন বলবৎ কৰে, যাক তথ্য প্ৰযুক্তি আইন ২০০০ বুলি জনা যায়।

এই তথ্য প্ৰযুক্তি বিলখন ২০০০ চনৰ বাজেট অধিবেশনত সন্মতি পাইছিল আৰু ৰাষ্ট্ৰপতি কে.আৰ. নাৰায়ণনৰ দ্বাৰা ২০০০ চনৰ ৯ মেত স্বাক্ষৰিত হৈছিল। বিলখন তৎকালীন তথ্য প্ৰযুক্তি মন্ত্ৰী প্ৰমোদ মহাজনৰ নেতৃত্বত এটি দলৰ কৰ্মকৰ্তাৰ দ্বাৰা চূড়ান্ত কৰা হৈছিল।

## সংক্ষেপ
তথ্য প্ৰযুক্তি আইনত ৪টা অনুচ্ছেদ, ১৩টা অধ্যায় আৰু ৯৪টা ধাৰা সন্নিৱিষ্ট হৈ আছে। এই আইনখন সমগ্ৰ ভাৰততে প্ৰযোজ্য। কোনো অপৰাধ যদি ভাৰতৰ অৱস্থিতত কোনো কম্পিউটাৰ বা নেটৱৰ্কৰ সৈতে জড়িত হৈ থাকে, তেন্তে অন্যান্য জাতীয়তাৰ ব্যক্তিকো এই আইনৰ জৰিয়তে আটক কৰিব পাৰিব।

এই আইনত বিভিন্ন সংশোধনেৰে ৪টা অনুচ্ছেদ সংযোজিত কৰা হৈছে-
# ভাৰতীয় দণ্ডবিধি আইন ১৮৬০ (IPC 1860)
# ভাৰতীয় সাক্ষ্য অধিনিয়ম ১৮৭২ (Indian Evidence Act 1872)
# বেংকৰ সাক্ষ্য আইন ১৮৯১ (BEA 1891)
# ভাৰতীয় ৰিজাৰ্ভ বেংক আইন ১৯৩৪ (RBIA 1934)

## চাইবাৰ সুৰক্ষিত কৰি থকা অনালাভকাৰী প্ৰতিষ্ঠানসমূহ
* Information Sharing and Analysis Center (ISAC), New Delhi (https://www.isac.io)
* End Now Foundation, Hyderabad. (https://endnowfoundation.org)
* Incognito Forensic Foundation, Bangalore, Chennai (https://ifflab.org/ )
* Filternet Foundation, Uttar Pradesh, Varanasi (https://www.filternet.in/)

## লগতে পঢ়ক
* 
* 

## তথ্যসূত্ৰ

## বাহ্যিক সংযোগ
* 

শ্ৰেণী:ভাৰতৰ আইন
দক্ষিণ গাৰো পাৰ্বত্য জিলা

**দক্ষিণ গাৰো পাৰ্বত্য** () ভাৰতৰ মেঘালয় ৰাজ্যৰ এটি প্ৰশাসনিক জিলা। জিলাৰ সদৰ বাঘমৰাত অৱস্থিত। ২০০১ চন অনুসৰি ই মেঘালয়ৰ সকলোতকৈ কম জনবহুলৰ জিলা (out of 7)। জিলাখন ১৯৯২ চনত প্ৰতিষ্ঠিত হৈছিল।

## ভূগোল
বাঘমৰা দক্ষিণ গাৰো পাৰ্বত্য জিলাৰ জিলা সদৰ। এই জিলাখনৰ আয়তন ১৮৫০ বৰ্গ কিলোমিটাৰ। দক্ষিণ গাৰো পাৰ্বত্য জিলাত তেতিয়া ৫টা বিধানসভা কেন্দ্ৰ আছিল যদিও বৰ্তমানে ইয়াৰ সংখ্যা হ’ল ৩টা।

## জিলা
### প্ৰশাসনিক বিভাগসমূহ
দক্ষিণ গাৰো পাৰ্বত্য জিলাখন চাৰিটা ব্লকত বিভক্ত:

## তথ্য সংগ্ৰহ

## বাহ্যিক সংযোগ

শ্ৰেণী:মেঘালয়ৰ জিলা
এৰি অহা দিনবোৰ

**এৰি অহা দিনবোৰ** () হৈছে অসমীয়া সাহিত্যিক আৰু কবি নলিনীবালা দেৱীৰ আত্মজীৱনী। ১৯৭৬ চনত তেখেতৰ এই আত্মজীৱনীখন প্ৰকাশিত হৈছিল। আত্মজীৱনীখনত তেখেতে শৈশৱ-কৈশোৰৰ সময়ৰ পৰা আৰম্ভ কৰি জীৱনৰ বিয়লি বেলালৈকে অৰ্জন কৰা অনেক অভিজ্ঞতা-উপলব্ধিৰ বৰ্ণনা কৰিছে।

## লেখিকাৰ সংক্ষিপ্ত জীৱনী
নলিনীবালা দেৱীৰ জন্ম হৈছিল ১৮৯৮ চনৰ ২৩ মাৰ্চত অসমৰ বৰপেটাত। পিতৃ আছিল কৰ্মবীৰ নবীন চন্দ্ৰ বৰদলৈ আৰু মাতৃ আছিল হেমন্ত কুমাৰী। তেখেতে ঘৰতেই সংস্কৃত, সাহিত্য, গীত, ছবি অঁকা আদি সকলো শিক্ষা লাভ কৰিছিল। ১৯০৯ চনত মাত্ৰ ১১ বছৰ বয়সতে শিৱসাগৰৰ জীৱেশ্বৰ চাংকাকতিৰ লগত তেওঁৰ বিয়া হৈছিল। কিন্তু মাত্ৰ ১৯ বছৰ বয়সতে (১৯১৭ চনত) তেওঁ অকালতে স্বামীৰ মৃত্যু ঘটে।১৯৭৭ চনৰ ২৪ ডিচেম্বৰত তেখেতৰ দেহাৱসান ঘটে।

নলিনীবালা দেৱী অসম সাহিত্য সভাৰ প্ৰথমগৰাকী মহিলা সভাপতি আছিল। অসমীয়া কাব্য সাহিত্যত তেখেতক *ৰহস্যবাদী কবি* বা *অতিন্দ্ৰীয়বাদী কবি* হিচাপে জনা যায়। সাহিত্য অকাডেমি বঁটা (*অলকানন্দ* গ্ৰন্থৰ বাবে) লাভ কৰা তেখেত আছিল প্ৰথমগৰাকী অসমীয়া মহিলা। ১৯৫৮ চনত তেখেতে ভাৰত চৰকাৰৰ পৰা সন্মানীয় পদ্মশ্ৰী লাভ কৰে। অসমীয়া সাহিত্যৰ ভঁৰাললৈ তেখেতে গুৰুত্বপূৰ্ণ বৰঙণি আগবঢ়াই গৈছে।

## গ্ৰন্থৰ সংক্ষিপ্ত বিৱৰণ

## লগতে চাওক
* নলিনীবালা দেৱী

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী: আত্মজীৱনী
শৰৎ ঋতু

**শৰৎ ঋতু** ( বা ) ছয় ঋতুৰ তৃতীয় ঋতু। ভাদ মাহৰ শেষ ভাগৰ পৰা আৰম্ভ হৈ সম্পূৰ্ণ আহিন আৰু কাতি মাহৰ প্ৰায় শেষলৈকে শৰৎ ঋতু অনুভূত হয়। ইংৰাজীত এই ঋতুক  বা  বোলে। উত্তৰ গোলাৰ্ধত ছেপ্টেম্বৰ মাহ আৰু দক্ষিণ গোলাৰ্ধত মাৰ্চ মাহৰ পৰা গ্ৰীষ্ম আৰু শীত কালৰ মধ্যৱৰ্তী ঋতু হিচাপে শৰৎ ঋতুৰ আগমন ঘটে। এই সময়ত দিন চুটি আৰু ৰাতি দীঘল হয়। পুৱাৰ ভাগলৈ সামান্য শীতৰ অনুভৱ হয়। দিনৰ প্ৰায় ভাগ সময়ত তাপমাত্ৰা নাতিশীতোষ্ণ। এই ঋতুত বৰষুণৰ পৰিমাণ কমে আৰু বতৰ ফৰকাল হয়। গছৰ  পাত সৰিবলৈ ধৰে। শেৱালি ফুল, বকুল ফুল আদি কেৱল শৰৎ কালত ফুলে। নদীৰ পাৰত কঁহুৱা বন ফুলা দেখা যায়। শৰৎ কালত ভাৰতত বিভিন্ন ধৰণৰ উৎসৱ-পাৰ্বন যেনে দুৰ্গা পূজা, লক্ষ্মী পূজা, দেৱালী, কালী পূজা আদি অনুষ্ঠিত হয়। এই সময়ত খেতিয়কৰ অভাৱ অনাটন হয়। অসমত এই সময়ত কাতি বিহু পালন কৰা হয়। প্ৰকৃতিৰ অপৰূপা ৰূপৰ বাবে শৰৎ ঋতুক ঋতু ৰাণী বুলি অভিহিত কৰা হয়।

## তথ্যসূত্ৰ

শ্ৰেণী:ঋতু
আত্মা

বহুতো ধৰ্মীয়, দাৰ্শনিক আৰু পৌৰাণিক পৰম্পৰামতে আত্মা হৈছে জীৱৰ অন্তৰ্নিহিত এক অশৰীৰ সত্তা আত্মাই জীৱৰ মানসিক ক্ষমতা যেনে: কাৰণ, চৰিত্ৰ, অনুভূতি, চেতনা, স্মৃতি, উপলব্ধি, চিন্তাভাবনা ইত্যাদিক প্ৰতিনিধিত্ব কৰে। দাৰ্শনিক ব্যবস্থাৰ ওপৰত নিৰ্ভৰ কৰি আত্মা নশ্বৰ নাইবা অবিনশ্বৰ হ'ব পাৰে। ছক্ৰেটিছ, প্লেটো আৰু এৰিষ্টটলৰ দৰে গ্ৰীক দাৰ্শনিকসকলে বুজি পাইছিল যে আত্মাৰ (ψυχή Psūchê) নিশ্চয় এক যৌক্তিক অনুষদ থাকে, যাৰ অনুশীলন মানুহৰ ক্ৰিয়াকলাপসমূহৰ ভিতৰত সবাতোকৈ ঐশ্বৰিক।

ইহুদী ধৰ্ম আৰু কিছু খ্ৰীষ্টান সম্প্ৰদায়ৰ মতে কেবলমাত্ৰ মানুহৰহে অমৰ আত্মা আছে (যদিও অমৰত্ব ইহুদী ধৰ্মৰ মতে বিতৰ্কিত আৰু অমৰত্বৰ ধাৰণাটো প্লেটোৰ দ্বাৰা প্ৰভাবিত হ’ব পাৰে)। উদাহৰণস্বৰূপে, কেথলিক ধৰ্মতত্ত্ববিদ টমাছ একুইনাছৰ মতে সকলো প্ৰাণীৰ "আত্মা" (অ্যানিমে) আছে কিন্তু যুক্তি দিছিল যে কেবল মানৱ আত্মাহে অমৰ। অন্যান্য ধৰ্মাৱলম্বীসকলে (বিশেষত হিন্দু ধৰ্ম আৰু জৈন ধৰ্ম) বিশ্বাস কৰে যে ক্ষুদ্ৰতম বেক্টেৰিয়াৰ পৰা বৃহত্তম স্তন্যপায়ী প্ৰাণী সকলোৰে প্ৰাণ হ'ল আত্মা (আত্মমান, জীৱ) আৰু পৃথিৱীত তেঁওলোক হৈছে আত্মাৰ দৈহিক প্ৰতিনিধি (দেহ) মাত্ৰ। আচল সত্ত্বা হ'ল আত্মা, আন্যহাতে শৰীৰ সেই জীৱনতৰ কৰ্মফল অনুভব কৰাৰ এক প্ৰক্ৰিয়া। উদাহৰণস্বৰূপে যদি বাঘ দেখিবলৈ পোৱা যায় তেন্তে তাৰ এটা আত্ম-সচেতন পৰিচয় (আত্মা), আৰু এটা শাৰীৰিক প্ৰতিনিধি (বাঘৰ শৰীৰ, যি পৰ্যবেক্ষণযোগ্য) আছে। কিছুমান দৰ্শনৰ মতে নদী নাইবা পাহাৰ আদি অ-জৈবিক সত্ত্বাও আত্মাৰ অধিকাৰী। আত্মা সম্পৰ্কীয় এই বিশ্বাসক এনিমিজম (Animism) বোলা হয়।

## তথ্য সংগ্ৰহ

শ্ৰেণী:দৰ্শন
পল্টন বজাৰ

**পল্টন বজাৰ** () হৈছে অসমৰ গুৱাহাটীত অৱস্থিত এক বসতিস্থল। ইয়াৰ চৌপাশে পাণ বজাৰ, উলুবাৰী, ৰিহাবাৰী, ফাঁচী বজাৰ অৱস্থিত। পল্টন বজাৰ গুৱাহাটীৰ অন্যতম গুৰুত্বপূৰ্ণ স্থান। যাতায়াত-যোগাযোগ, ব্যৱসায়-বাণিজ্য, হোটেল আদিকে ধৰি আন বহুতো সেৱাৰেই পল্টন বজাৰ হৈছে কেন্দ্ৰস্থল। গুৱাহাটী ৰেল ষ্টেচন, অসম ৰাজ্যিক পৰিবহণ নিগমৰ বাছ আস্থান, চৰকাৰী-বেচৰকাৰী কাৰ্যালয়, বহুতো ব্যক্তিগত বাছ-বাহনসেৱাৰ মূল কেন্দ্ৰস্থল হৈছে পল্টন বজাৰ। উত্তৰ-পূৰ্বাঞ্চলৰ বিভিন্ন ঠাইৰ পৰম্পৰাগত সাজসজ্জা পল্টন বজাৰত উপলব্ধ।

## লগতে চাওক

## তথ্য সংগ্ৰহ

শ্ৰেণী: গুৱাহাটীৰ উল্লেখযোগ্য ঠাই
চান্দমাৰী

**চান্দমাৰী** () হৈছে অসমৰ গুৱাহাটীত থকা পুৰণি বসতিস্থলৰ ভিতৰত অন্যতম৷ চান্দমাৰী কামৰূপ মহানগৰ জিলাৰ পৰা পূব দিশত অৱস্থিত৷ অল ইণ্ডিয়া ৰেডিঅ', গুৱাহাটীৰ লগতে কেইখনমান শৈক্ষিক প্ৰতিষ্ঠান চান্দমাৰীত আছে৷ তাৰে ভিতৰত হ'লি চাইল্ড কনভেণ্ট, গুৱাহাটী বাণিজ্য মহাবিদ্যালয়ৰ সমীপত অৱস্থিত ভাস্কৰ বিদ্যাপীঠ উচ্চতৰ মাধ্যমিক বিদ্যালয়ৰ নাম ল'ব পাৰি৷ অসম অভিযান্ত্ৰিক প্ৰতিষ্ঠান হৈছে চান্দমাৰীত থকা অন্যতম গুৰুত্বপূৰ্ণ শৈক্ষিক প্ৰতিষ্ঠান৷ ১৯৬১ চনৰ পৰাই ব'হাগ বিহুকে ধৰি একাধিক উৎসৱ-পাৰ্বন চান্দমাৰীত সময়ে সময়ে উদযাপিত হৈ থাকে৷ ইয়াৰ বাবে অসম অভিযান্ত্ৰিক প্ৰতিষ্ঠানৰ খেলপথাৰখন সততে ব্যৱহাৰ কৰা হয়৷ এইখন পথাৰক সেয়ে *চান্দমাৰী বিহুতলী* বুলিও জনা যায়৷  পূব গুৱাহাটী বিহু সন্মিলনৰ দ্বাৰা বিহুৰ সময়ৰ সাংস্কৃতিক অনুষ্ঠানটিৰ আয়োজন কৰা হয়৷ ইয়াৰ লগতে চান্দমাৰী সাৰ্বজনীন দুৰ্গা পূজা সমিতিয়ে নিয়মীয়াকৈ দুৰ্গা পূজা পাতি থাকে৷ চান্দমাৰীৰ প্ৰতিৱেশী ঠাইসমূহ হৈছে মিলনপুৰ, নিজৰাপাৰ, বামুণীমৈদাম, পূব-শৰণীয়া, ভাস্কৰ নগৰ আদি৷  অসমৰ পুৰণি ছবিগৃহৰ ভিতৰত অন্যতম *অনুৰাধা* ছবিগৃহ চান্দমাৰীতেই আছে৷

## লগতে চাওক

* পল্টন বজাৰ
## তথ্য সংগ্ৰহ
শ্ৰেণী: গুৱাহাটীৰ উল্লেখযোগ্য ঠাই
কঁহুৱা বন

**কঁহুৱা বন** বা **খাগৰী** বা **বনৰীয়া কুঁহিয়াৰ** (, , , , ) হৈছে এবিধ তৃণ জাতীয় উদ্ভিদ। এই বনবিধৰ বৈজ্ঞানিক নাম *ছ্যাচাৰাম স্পণ্টেনিয়াম* ()। ই ছ্যাচাৰাম গণ আৰু স্পণ্টেনিয়াম প্ৰজাতিৰ অন্তৰ্ভুক্ত। অসমত কঁহুৱা নামেৰে জনাজাত এই বনবিধ ভাৰতবৰ্ষৰ বিভিন্ন ৰাজ্যৰ উপৰিও দক্ষিণ আফ্ৰিকা আৰু হিমালয়ৰ কাষৰীয়া ঠাই নেপাল, ভূটান আদিত প্ৰচুৰ পৰিমাণে পোৱা যায়। এই বনবিধ সাধাৰণতে নদী কাষৰীয়া অঞ্চলত প্ৰচুৰ পৰিমাণে গজে।

## ব্যৱহাৰ

এই বনবিধ ভাৰতৰ গঁড়ৰ প্ৰধান খাদ্য। ইয়াৰোপৰি গৰু, মহ আদিৰ খাদ্য হিচাপেও ইয়াৰ ব্যৱহাৰ হয়। গাঁও অঞ্চলত এইবিধ বন ঘৰৰ চাল চোৱা কামত প্ৰায়ে ব্যৱহাৰ কৰা দেখা যায়। ইয়াৰোপৰি ঠাই সাৰিবলৈ ব্যৱহাৰ কৰা শোটা আদি বনাবলৈয়ো কঁহুৱা বনৰ ব্যৱহাৰ হয়। ইয়াৰোপৰি কঁহুৱা বন আয়ুৰ্বেদিক চিকিৎসাৰ বাবেও ব্যৱহাৰ হয়।

## বিৱৰণ
কঁহুৱা এবিধ তৃণ জাতীয় উদ্ভিদ। ই একবীজপত্ৰি। ইয়াৰ শিপা গুচ্ছ মূল জাতীয়। এই বনবিধৰ জীৱনকাল দুবছৰ। ইহঁতৰ উচ্চতা তিনি মিটাৰলৈকে হয়। নৈ পাৰৰ বালি অঁহিয়া মাটিত ইয়াৰ বিকাশ ভাল হয়। কঁহুৱা বনৰ বীজবোৰে পানীৰ মাধ্যমেৰে ভ্ৰমণ কৰে। শৰৎ ঋতুৰ সময়ছোৱাত কঁহুৱা বনবোৰে ফুলিবলৈ আৰম্ভ কৰে। ইয়াৰ ফুলবোৰ বগা বৰণৰ আৰু আকাৰত দীঘলীয়া।

## তথ্যসূত্ৰ

## বাহ্যিক সংযোগ
*
*

শ্ৰেণী:তৃণ
শ্ৰেণী:উদ্ভিদজগত
নেতাজী সুভাষ চন্দ্ৰ বসু ষ্টেডিয়াম

**নেতাজী সুভাষ চন্দ্ৰ বসু ষ্টেডিয়াম** ( হৈছে অসমৰ হাইলাকান্দিত থকা এখন বহুমুখী ষ্টেডিয়াম৷ ইয়াৰ বিশেষকৈ ফুটবল আৰু ক্ৰিকেট খেল অনুষ্ঠিত হয়৷  

ভাৰতীয় স্বাধীনতা সংগ্ৰামৰ জনপ্ৰিয় নেতা নেতাজী সুভাষ চন্দ্ৰ বসুৰ নামেৰে এইখনি ষ্টেডিয়াম নামকৰণ কৰা হৈছে৷ প্ৰধানকৈ ফুটবল খেলৰ বাবে ষ্টেডিয়ামখন ব্যৱহাৰ কৰা হয় যদিও আৰম্ভণিৰ সময়ছোৱাত ইয়াত বিজয় মাৰ্চেণ্ট ট্ৰফীৰ তিনিখনকৈ ক্ৰিকেট খেলো অনুষ্ঠিত হৈছিল৷ তাৰে প্ৰথমখন খেল ২০০৮ চনত আৰু বাকী দুখন ২০১৩ চনত অনুষ্ঠিত হৈছিল৷ আনহাতে ২০০৫ চনত ষ্টেডিয়ামখনত চি.কে. নাইডু ট্ৰফীৰো এখন খেল অনুষ্ঠিত হৈছিল৷ 
## তথ্যউৎস

শ্ৰেণী:ষ্টেডিয়াম
শ্ৰেণী:হাইলাকান্দি জিলা
নুৰুল আমিন ষ্টেডিয়াম

**নুৰুল আমিন ষ্টেডিয়াম** () বা **Nowgong Sports Club Ground** হৈছে অসমৰ নগাঁও জিলাত অৱস্থিত এখনি বহুমুখী ষ্টেডিয়াম৷ এইখন ষ্টেডিয়াম প্ৰধানকৈ ফুটবল, ক্ৰিকেট আৰু আন কিছুমান খেলৰ বাবে ব্যৱহাৰ কৰা হয়৷ প্ৰতি বছৰৰ আগষ্ট আৰু ছেপ্টেম্বৰ মাহত এইখন ষ্টেডিয়ামত প্ৰখ্যাত স্বাধীনতা দিৱস কাপ ফুটবল প্ৰতিযোগিতা আয়োজিত হয়৷ সেইখন প্ৰতিযোগিতাত ৰাষ্ট্ৰীয় পৰ্যায়ৰ ভালেকেইটা দলে যোগদান কৰে৷ 

ষ্টেডিয়ামখনত এতিয়ালৈ আঠখন ৰঞ্জি ট্ৰফীৰ খেল অনুষ্ঠিত হৈছে৷ খেলসমূহ ১৯৬৪ চনৰ পৰা ১৯৮৯ চনলৈকে অনুষ্ঠিত হৈছিল৷ ১৯৬৪ চনত অসমৰ ক্ৰিকেট দলটোৱে বিহাৰৰ বিৰুদ্ধে খেলিছিল৷ ১৯৮৯ চনৰ পৰা ষ্টেডিয়ামত প্ৰথম শ্ৰেণীৰ ক্ৰিকেট অনুষ্ঠিত হোৱা নাই৷

## তথ্যসূত্ৰ

## বাহ্যিক সংযোগ
* ক্ৰিকেট আৰ্কাইভ
* ক্ৰিকেট ইনফ'

শ্ৰেণী:ষ্টেডিয়াম
শ্ৰেণী:নগাঁও জিলা
সতীন্দ্ৰ মোহন দেৱ ষ্টেডিয়াম

**সতীন্দ্ৰ মোহন দেৱ ষ্টেডিয়াম** () হৈছে এখন বহুমুখী ষ্টেডিয়াম৷ ষ্টেডিয়ামখন অসমৰ শিলচৰত অৱস্থিত৷ পূৰ্বতে ইয়াক *জিলা ক্ৰীড়া সন্থা ষ্টেডিয়াম* বুলি জনা গৈছিল৷ আভ্যন্তৰীন ব্যৱস্থা আৰু আন্তঃগাঁঠনিৰ ব্যাপক উন্নতি সাধন কৰাৰ পাছত ইয়াক সন্তোষ মোহন দেৱৰ পিতৃৰ নামেৰে নামকৰণ কৰা হয়৷ ষ্টেডিয়ামখনত প্ৰধানকৈ ফুটবল আৰু ক্ৰিকেট খেল খেলা হয়৷ বৰ্তমান ইয়াৰ আসনৰ সংখ্যা হৈছে ৩০,০০০৷ এইখন ষ্টেডিয়ামত ভাৰত আৰু ইংলেণ্ডৰ মহিলা ক্ৰিকেট দলৰ মাজত অনুষ্ঠিত এখন এদিনীয়া ক্ৰিকেট খেল অনুষ্ঠিত হৈছিল৷ ইয়াৰ লগতে এইখন ষ্টেডিয়ামত ৰঞ্জি ট্ৰফী আৰু দুলীপ ট্ৰফীৰ খেলো অনুষ্ঠিত হৈছিল৷ ষ্টেডিয়ামৰ ফ্লাডলাইটবোৰ ২০০৮ চনত *ভাৰত হেভী ইলেক্ট্ৰিক লিমিটেড*-এ সংযোজিত কৰিছিল৷ 

## এদিনীয়া আন্তঃৰাষ্ট্ৰীয় ক্ৰিকেট খেল

## তথ্য সংগ্ৰহ

## বাহ্যিক সংযোগ
* ২০০৮-০৯ চনৰ ফেডাৰেছন কাপৰ প্ৰাথমিক ৰাউণ্ডৰ খেল
* ক্ৰিকেট আৰ্কাইভ

শ্ৰেণী:ষ্টেডিয়াম